open-index/open-wikipedia-markdown huggingface dataset:
കൊച്ചു കൊച്ചു സന്തോഷങ്ങൾ

സത്യൻ അന്തിക്കാടിന്റെ സംവിധാനത്തിൽ ജയറാം, ലാലു അലക്സ്, ലക്ഷ്മി ഗോപാലസ്വാമി, ഭാനുപ്രിയ, കാളിദാസൻ എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***കൊച്ചു കൊച്ചു സന്തോഷങ്ങൾ***. ജയറാമിന്റെ മകനായ കാളിദാസൻ ആദ്യമായി അഭിനയിച്ച ചിത്രമാണ്‌ ഇത്. ഗൃഹലക്ഷ്മി പ്രൊഡക്ഷൻസിന്റെ ബാനറിൽ പി.വി. ഗംഗാധരൻ, സുകു നായർ എന്നിവർ നിർമ്മിച്ച ഈ ചിത്രം കൽപക ഫിലിംസ് ആണ് വിതരണം ചെയ്തത്. കഥ, സംഭാഷണം എന്നിവ നിർവ്വഹിച്ചത് സി.വി. ബാലകൃഷ്ണൻ ആണ്. തിരക്കഥ സത്യൻ അന്തിക്കാട് രചിച്ചിരിക്കുന്നു.

## അഭിനേതാക്കൾ
* ജയറാം – ഗോപൻ
* കാളിദാസൻ – അശോക്
* ലാലു അലക്സ് – അശോക്
* സിദ്ദിഖ് – രമേഷ്
* ഇന്നസെന്റ് – ജോസ്
* ഒടുവിൽ ഉണ്ണികൃഷ്ണൻ – ശേഖരൻ
* മാള അരവിന്ദൻ – ശങ്കരൻ കുട്ടി
* ലക്ഷ്മി ഗോപാലസ്വാമി – ആശാലക്ഷ്മി
* ഭാനുപ്രിയ – മായ വർമ്മ
* ഊർമ്മിള ഉണ്ണി – വിലാസിനി
* കെ.പി.എ.സി. ലളിത – ജഗദമ്മ
* കാവ്യ മാധവൻ – സെലിൻ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതം പകർന്നത് ഇളയരാജ ആണ്. 
; ഗാനങ്ങൾ
# ടൈറ്റിൽ സോങ്ങ്
# സുമശായക – കല്ലറ ഗോപൻ, ഗീതാദേവി
# ചെല്ലക്കാറ്റേ – കെ.ജെ. യേശുദാസ്
# ശിവകരഡമരുകലയമായ് നാദം – കെ.എസ്. ചിത്ര, ഗായത്രി അശോകൻ
# കോടാമഞ്ഞിൻ താഴ്വരയിൽ – കെ.എസ്. ചിത്ര
# പാലപ്പൂമഴ – ഭവതരണി
# ഘനശ്യാമ – ഗായത്രി അശോകൻ
# കോടമഞ്ഞിൻ തഴ്വരയിൽ – കെ.ജെ. യേശുദാസ്
# കോടമഞ്ഞിൻ താഴ്വരയിൽ – കെ.ജെ. യേശുദാസ്, കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: വിപിൻ മോഹൻ
* ചിത്രസം‌യോജനം: കെ. രാജഗോപാൽ
* കല: പ്രേമചന്ദ്രൻ
* ചമയം: പാണ്ഡ്യൻ
* വസ്ത്രാലങ്കാരം: വജ്രമണി
* നിശ്ചല ഛായാഗ്രഹണം: എം.കെ. മോഹനൻ
* നിർമ്മാണ നിർവ്വഹണം: സേതു മണ്ണാർക്കാട്
* അസോസിയേറ്റ് ഡയറക്ടർ: സതീഷ് ബി. കോട്ടായി, ഷാബു
* ലെയ്‌സൻ: കെ. അബ്ദുള്ള
* എക്സിക്യൂട്ടീവ് പ്രൊഡ്യൂസർ: ശാ‍ന്ത സുകു

## പുരസ്കാരങ്ങൾ
* 2001 ദേശീയ ചലച്ചിത്രപുരസ്കാരം – മികച്ച നൃത്തസംവിധാനം – കല

## പുറത്തേക്കുള്ള കണ്ണികൾ
* 
* ''കൊച്ചു കൊച്ചു സന്തോഷങ്ങൾ''  – മലയാളസംഗീതം.ഇൻഫോ

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
ഹിമാലയൻ കസ്തൂരിമാൻ

നായയുടെ വലിപ്പം മാത്രമുള്ള കസ്തൂരിമാനാണ് **ഹിമാലയൻ കസ്തൂരിമാൻ**. (ആംഗലേയം:**Himalayan Musk Deer**  ശാസ്ത്രീയനാമം:*Moschus leucogaster*) പിത്താശയം (Gall bladder) ഉള്ള ഏക മാൻ വർഗ്ഗമാണ്. പുറത്തേക്ക് തള്ളി നിൽക്കുന്ന കോമ്പല്ലുകൾ ഇവയിൽ ആണിന്റെ പ്രത്യേകതയാണ്. പൃഷ്ഠഭാഗത്തും കാൽ‌വിരലുകൾക്കുടയിലും ഗന്ധം പുറപ്പെടുവിക്കുന്ന ഗ്രന്ധികളുണ്ട്. എന്നാൽ പ്രായപൂർത്തിയായ ആണിന്റെ വയറിന്റെ ഭാഗത്തുള്ള ഗ്രന്ഥിയിൽ നിന്നാണ് **[[കസ്തൂരി]]**(Musk) ലഭിക്കുന്നത്. പരിണാമപരമായി ഇവ മാനുകളുടെ മുൻ‌തലമുറക്കാരാണെന്നാണ് ജീവശാസ്ത്രജ്ഞർ വിശ്വസിക്കുന്ന്ത്. ഉത്തരാഖണ്ഡിലുള്ള കേദാർനാഥ് വന്യജീവി സങ്കേതത്തിലാണ് കസ്തൂരിമാനുകളെ ഏറ്റവും സുലഭമായി കാണുന്നത്. ഉത്തരാഖണ്ഡിന്റെ സസ്ഥാന മൃഗവും ഇവയാണ്.

## അവലംബം

വർഗ്ഗം:കസ്തൂരിമാനുകൾ
പേരാവൂർ ഗ്രാമപഞ്ചായത്ത്

കണ്ണൂർ ജില്ലയിലെഇരിട്ടി താലൂക്കിൽ‍, പേരാവൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **പേരാവൂർ പഞ്ചായത്ത്**. മണത്തണ, വെള്ളർവള്ളി എന്നീ വില്ലേജുകളിലായി വ്യാപിച്ചുകിടക്കുന്ന പേരാവൂർ ഗ്രാമപഞ്ചായത്തിനു 34.10 ചതുരശ്രകിലോമീറ്റർ വിസ്തീർണ്ണമുണ്ട്. 16 വാർഡുകളുള്ള ഈ പഞ്ചായത്തിന്റെ അതിരുകൾ വടക്കുഭാഗത്ത് മുഴക്കുന്ന്, കണിച്ചാർ പഞ്ചായത്തുകളും, കിഴക്കുഭാഗത്ത് കണിച്ചാർ പഞ്ചായത്തും, തെക്കുഭാഗത്ത് കോളയാട് പഞ്ചായത്തും, പടിഞ്ഞാറുഭാഗത്ത് മാലൂർ‍, മുഴക്കുന്ന് പഞ്ചായത്തുകളുമാണ്. കണ്ണൂർ ജില്ലയുടെ കിഴക്കൻ മലയോരമേഖലയിൽ സ്ഥിതി ചെയ്യുന്ന ഒരു കാർഷിക ഗ്രാമപ്രദേശമാണ് പേരാവൂർ.

1962-ലാണ് പേരാവൂർ പഞ്ചായത്ത് നിലവിൽ വന്നത്. ഇപ്പോഴത്തെ മണത്തണ വില്ലേജും, മുമ്പത്തെ വേക്കളം പഞ്ചായത്തിന്റെ ഭാഗമായിരുന്ന തൊണ്ടിയിൽ തിരുവോണപ്പുറം, കുനിത്തല ദേശങ്ങളും, തോലമ്പ്ര പഞ്ചായത്തിന്റെ ഭാഗമായിരുന്ന വെള്ളർവള്ളി, കോട്ടുമാങ്ങ ദേശങ്ങളും ചേർന്നാണ് പേരാവൂർ പഞ്ചായത്ത് രൂപീകരിക്കപ്പെട്ടത്.

## പ്രധാന വിദ്യാഭ്യാസസ്ഥാപനങ്ങൾ
* മലബാർ ബി.എഡ്. ട്രെയിനിംഗ് കോളേജ്, പേരാവൂർ 
* ഡി പോൾ ആർട്സ് ആൻഡ് സയൻസ് കോളേജ്, എടത്തൊട്ടി 
* ഗവൺമെൻ്റ് ഐ.ടി.ഐ., പേരാവൂർ
* സെൻ്റ് ജോസഫ്സ് ഹയർ സെക്കൻഡറി സ്കൂൾ, പേരാവൂർ
* ശാന്തിനികേതൻ ഇംഗ്ലീഷ് സ്കൂൾ, പേരാവൂർ 
* ഗവൺമെൻ്റ് ഹയർ സെക്കൻഡറി സ്കൂൾ, മണത്തണ
* കലാമന്ദിർ സ്കൂൾ ഓഫ് ഫൈൻ ആർട്സ്, പേരാവൂർ

## സർക്കാർ സ്ഥാപനങ്ങൾ
* സബ് ട്രഷറി ഓഫീസ് പേരാവൂർ
* ആശുപത്രി
* മൃഗാശുപത്രി 
* പോലീസ് സ്റ്റേഷൻ 
* ഗ്രാമ പഞ്ചായത്ത് ഓഫീസ് 
* ബ്ലോക്ക് പഞ്ചായത്ത് ഓഫീസ് 
* സബ് രജിസ്ട്രാർ ഓഫീസ് 
* വില്ലേജ് ഓഫീസ് 
* ട്രൈബൽ എക്സ്റ്റൻഷൻ ഓഫീസ് 
* കൃഷിഭവൻ
* ഡിവൈഎസ്പി ഓഫീസ് 
* പോസ്റ്റ് ഓഫീസ് 
* ഫയർ സ്റ്റേഷൻ 
* ഗവൺമെന്റ് അഗ്രികൾച്ചറൽ ഓഫീസ്

## ബാങ്കുകൾ
* സ്റ്റേറ്റ് ബാങ്ക് ഓഫ് ഇന്ത്യ 
* ഫെഡറൽ ബാങ്ക്
* സൗത്ത് ഇന്ത്യൻ ബാങ്ക്
* കാനറ ബാങ്ക്
* കേരള ഗ്രാമീൺ ബാങ്ക്
* കേരള ബാങ്ക്
* തൊണ്ടിയിൽ സർവീസ് സഹകരണ ബാങ്ക്
* മണത്തണ സർവ്വീസ് സഹകരണ ബാങ്ക്

## പ്രമുഖ വ്യക്തികൾ
* ജിമ്മി ജോർജ്ജ് - ഇന്ത്യൻ വോളിബോൾ ഇതിഹാസം

## പുറമെ നിന്നുള്ള കണ്ണികൾ
*പേരാവൂർ ഗ്രാമപഞ്ചായത്ത് 
## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക
## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പാത്രിയർക്കീസ്

ചില ക്രിസ്തീയ സഭകളിൽ, പ്രത്യേകിച്ചു  റോമാ സാമ്രാജ്യത്തിൽ ഉദയം ചെയ്ത ഓർത്തഡോക്സ്‌ സഭകളുടെയും പൗരസ്ത്യ കത്തോലിക്കാ സഭകളുടെയും  തലവന്മാരുടെ സ്ഥാനനാമം. മുൻപ് കത്തോലിക്കാ സഭയുടെ തലവനായ മാർപ്പാപ്പയുടെ വിശേഷണങ്ങളുടെ പട്ടികയിൽ *പടിഞ്ഞാറിന്റെ പാത്രിയാർക്കീസ്* എന്നു  ചേർത്തിരുന്നുവെങ്കിലും ഇപ്പോൾ ഔദ്യോഗികമായി ഈ വിശേഷണം ഉപയോഗിച്ചു കാണുന്നില്ല. എന്നാൽ റോമിന്റെ പാത്രിയർക്കീസ് എന്ന് മാർപ്പാപ്പയെ വിശേഷിപ്പിക്കാറുണ്ട്.
## വാക്കിന്റെ അർത്ഥം
**പ്രധാന പിതാവ്** എന്നർത്ഥം വരുന്ന പാത്രിയർക്കീസ് **പത്റെയി** (പിതാവ്), **ആർക്കീസ്** (ഭരണാധികാരി) എന്ന രണ്ട് ഗ്രീക്ക് പദങ്ങളിൽ നിന്നാണ് ഉണ്ടായത്. ഒരു കുടുംബത്തിന്റെയോ, വംശത്തിന്റെയോ, ദേശീയ സഭയുടെയോ നേതൃത്വം വഹിക്കുന്ന ആൾ എന്നു വിവക്ഷ. അഞ്ചാം നൂറ്റാണ്ട് മുതലാണ് ക്രിസ്തീയ സഭാ തലവന്മാരെ ഇപ്പേരിൽ വിളിക്കാൻ തുടങ്ങിയത്.
## ചരിത്രം
ക്രൈസ്തവസഭയിലെ സ്വാധീനശക്തിയേറിയ എപ്പിസ്കോപ്പ അഥവാ ബിഷപ്പുമാർക്ക് മറ്റ്  എപ്പിസ്കോപ്പമാർക്ക് മീതേ ചില അധികാരങ്ങളും മുൻഗണനയും  ലഭിച്ചു. അവരെ മെത്രാപ്പോലീത്തമാർ, ആർച്ച്ബിഷപ്പുമാർ എന്നിങ്ങനെയുള്ള പേരുകളിൽ വിളിച്ചുവന്നു. അവരിൽനിന്ന്  പട്ടണങ്ങളുടെ പൗരാണികത, രാഷ്ട്രീയ പ്രാധാന്യം, സഭയുടെ അതിപുരാതന പാരമ്പര്യം തുടങ്ങിയ പരിഗണനകൾ വെച്ചു കൊണ്ട് ചില മെത്രാപ്പോലീത്തമാർക്ക് കൂടുതൽ മുൻഗണന ലഭിച്ചു. ആദിമ കാലങ്ങളിൽ ഇവരെ "പ്രധാന മെത്രാപ്പോലിത്ത" അഥവാ "ശ്രേഷ്ഠ മെത്രാപ്പോലീത്ത" (Grand Metropolitan or Major Archbishop) എന്നു വിളിച്ചിരുന്നു. ക്രി. വ. 325-ലെ നിഖ്യാ സുന്നഹദോസുവരെ  റോം, അന്ത്യോഖ്യാ എന്നീ സ്ഥലങ്ങളിലെ ശ്രേഷ്ഠ മെത്രാപ്പോലിത്തമാർക്ക് പ്രധാനപ്പെട്ട  സ്ഥാനം നൽകിവന്നു. ഒന്നാം നിഖ്യാ സൂനഹദോസിൽവെച്ച് അലക്സാണ്ട്രിയയിലെ മെത്രാപ്പോലീത്തയേയും റോമാ സാമ്രാജ്യത്തിന്റെ ക്രൈസ്തവ സഭയിൽ ശ്രേഷ്ഠ മെത്രാപ്പോലീത്തയായി പരിഗണിക്കാൻ ആരംഭിച്ചു. ഇതോടൊപ്പം ജറുസലേം, കോൺസ്റ്റാന്റിനോപ്പിൾ എന്നിവിടങ്ങളിലെ എപ്പിസ്കോപ്പാമാരെ മെത്രാപ്പോലീത്തമാരായും ഉയർത്തി. പിന്നീട് 381-ലെ കോൺസ്റ്റാന്റിനോപ്പിൾ സുന്നഹദോസ് കോൺസ്റ്റാന്റിനോപ്പിൾ മെത്രാപ്പോലിത്തയ്ക്കും 451-ലെ കൽക്കെദോൻ സുന്നഹദോസ് ജറുസലേമിലെ മെത്രാപ്പോലിത്തയ്ക്കും ശ്രേഷ്ഠ മെത്രാപ്പോലീത്താ സ്ഥാനം നൽകി. മേൽപ്പറഞ്ഞ ശ്രേഷ്ഠ മെത്രാപ്പോലീത്താ സ്ഥാനങ്ങൾക്ക് പാത്രിയർക്കീസ് എന്ന പുതിയ പേര് നൽകിയത് കാൽക്കെദോൻ സൂനഹദോസിന് ശേഷം റോമാ ചക്രവർത്തിയായിരുന്ന ജസ്റ്റീനിയനാണ്. കാലക്രമേണ റോമിലെ പാത്രിയർക്കാ സ്ഥാനം "പാപ്പാ" എന്ന പേരിൽ അറിയപ്പെടാൻ തുടങ്ങി.

ഇതുകൂടാതെ, റോമാ സാമ്രാജ്യത്തിന് പുറത്ത് രൂപപ്പെട്ട കിഴക്കിന്റെ സഭയിൽ സെലൂക്യാ-ക്ടെസിഫോണിലെ കാതോലിക്കോസും പാത്രിയർക്കീസ് സ്ഥാനം വഹിക്കുന്നു.  ഈ സഭയുടെ അധ്യക്ഷൻ 280 മുതൽ ശ്രേഷ്ഠ മെത്രാപ്പോലീത്തയായി അറിയപ്പെടുന്നു. 424 മുതൽ കാതോലിക്കോസ് എന്ന പദവിപ്പേരും സ്വീകരിച്ചിരുന്നു. റോമാ സാമ്രാജ്യത്തിൽ ഉടലെടുത്ത 'പാത്രിയർക്കീസ്' എന്ന പദവി പിൽക്കാലത്ത് സ്വീകരിക്കുകയാണുണ്ടായത്. 

റോമൻ കത്തോലിക്കാ സഭയിൽ ഈസ്റ്റ് ഇൻഡീസ്, ലിസ്ബൺ, വെനീസ്, ജറുസലേം, വെസ്റ്റ് ഇൻഡീസ് മുതലായ സ്ഥലങ്ങളിലെ മെത്രാപ്പോലീത്തമാർക്കും പാത്രിയർക്കീസുമാർ എന്ന സ്ഥാനിക പദവിയുണ്ട്. ഇന്ത്യയിൽ ഗോവയിലെ റോമൻ കത്തോലിക്കാ മെത്രാപ്പോലീത്ത *ഈസ്റ്റ് ഇൻഡീസിന്റെ പാത്രിയർക്കീസ്* (Patriarch of the East Indies) എന്ന പദവിയും വഹിക്കുന്നു  എന്നറിയപ്പെടുന്നു.

## അവലംബം

*
വർഗ്ഗം:ക്രൈസ്തവ പൗരോഹിത്യ ശ്രേണി
തില്ലങ്കേരി ഗ്രാമപഞ്ചായത്ത്

കണ്ണൂർ ജില്ലയില്‍,ഇരിട്ടി താലൂക്ക്‍,ഇരിട്ടി ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **തില്ലങ്കേരി ഗ്രാമപഞ്ചായത്ത്**. തില്ലങ്കേരി വില്ലേജുപരിധിയിലുൾപ്പെടുന്ന തില്ലങ്കേരി ഗ്രാമപഞ്ചായത്തിനു 25.06 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് കീഴൂർ-ചാവശ്ശേരി പഞ്ചായത്തും, കിഴക്കുഭാഗത്ത് മുഴക്കുന്ന് പഞ്ചായത്തും, തെക്കുഭാഗത്ത് മാലൂർ പഞ്ചായത്തും, പടിഞ്ഞാറുഭാഗത്ത് മട്ടന്നൂർ മുനിസിപ്പാലിറ്റിയുമാണ്. 

## പുറമെ നിന്നുള്ള കണ്ണികൾ
*തില്ലങ്കേരി ഗ്രാമപഞ്ചായത്ത് 
## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക
## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പായം ഗ്രാമപഞ്ചായത്ത്

കണ്ണൂർ ജില്ലയിലെ ഇരിട്ടി താലൂക്കിൽ ഇരിട്ടി ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **പായം ഗ്രാമപഞ്ചായത്ത്** .പായം, വിളമന എന്നീ വില്ലേജുകളിലായി വ്യാപിച്ചുകിടക്കുന്ന പായം ഗ്രാമപഞ്ചായത്തിനു 31.21 ചതുരശ്ര കിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് കർണ്ണാടക സംസ്ഥാനവും, കിഴക്കുഭാഗത്ത് അയ്യൻകുന്ന് പഞ്ചായത്തും, തെക്കുഭാഗത്ത് ഇരിട്ടി നഗരസഭയും, പടിഞ്ഞാറുഭാഗത്ത് പടിയൂർ-കല്ല്യാട്, ഉളിക്കൽ പഞ്ചായത്തുകളുമാണ്. കണ്ണൂർ ജില്ലയിലെ 3 ഗ്രാമീണ കോടതികളിൽ ഒന്ന് പായം പഞ്ചായത്തിലെ കല്ലുമുട്ടിയിലാണ് സ്ഥിതിചെയ്യുന്നത്.

## അവലംബങ്ങൾ

## പുറമെ നിന്നുള്ള കണ്ണികൾ
*പായം ഗ്രാമപഞ്ചായത്ത് 

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കുഞ്ഞിപ്പുരമുക്ക്

കോഴിക്കോട് ജില്ലയുടെ പടിഞ്ഞാറേ അറ്റത്ത് കണ്ണൂർ ജില്ലയോട് ചേർന്നുകിടക്കുന്ന ഒരു സ്ഥലമാണ് **കുഞ്ഞിപ്പുരമുക്ക്**. മയ്യഴിപ്പുഴയോട് ചേർന്നുനിൽക്കുന്നു.

കുറ്റ്യാടി-തലശ്ശേരി സംസ്ഥാനപാതയിലാണ് ഈ സ്ഥലം സ്ഥിതിചെയ്യുന്നത്. ഹിന്ദുക്കളും മുസ്ലിംകളുമാണ് പ്രദേശത്ത് ഭൂരിപക്ഷം. ഒരു ശിവക്ഷേത്രവും 3-4 മുസ്ലിം പള്ളികളും ഇവിടെയുണ്ട്. ഇവിടെ നിന്നുള്ള ധാരാളം ജനങ്ങൾ ഗൾഫ് രാജ്യങ്ങളിൽ ജോലിചെയ്യുന്നവരാണ്. മുസ്‌ലിം ലീഗ് - സിപിഐ(എം) സംഘട്ടനങ്ങൾ ഇവിടെ സാധാരണമാണ്.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കണിച്ചാർ ഗ്രാമപഞ്ചായത്ത്

കണ്ണൂർ ജില്ലയിലെ ഇരിട്ടി താലൂക്കിൽ പേരാവൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **കണിച്ചാർ ഗ്രാമപഞ്ചായത്ത്**. കണിച്ചാർ വില്ലേജുപരിധിയിൽ ഉൾപ്പെടുന്ന കണിച്ചാർ ഗ്രാമപഞ്ചായത്തിനു 51.96 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്ക് കേളകം പഞ്ചായത്തും, കിഴക്ക് കേളകം പഞ്ചായത്തും, തെക്ക് പാട്യം പഞ്ചായത്തും, പടിഞ്ഞാറ് കോളയാട്, പേരാവൂര്‍, മുഴക്കുന്ന് പഞ്ചായത്തുകളുമാണ്. ആറളം കേന്ദ്ര കൃഷിഫാം പഞ്ചായത്തിന്റെ വടക്കേ അതിരിലും, കണ്ണവം റിസർവ്വ് ഫോറസ്റ്റും, വയനാട് ജില്ലയും പഞ്ചായത്തിന്റെ തെക്കേ അതിരിലുമാണ്.

## വിനോദസഞ്ചാരം
ഏലപ്പീടിക: വിനോദസഞ്ചാരികളെ ആകർഷിക്കുന്ന ഒട്ടനവധി കാഴ്ചകൾ ഇവിടെയുണ്ട്. വയനാട്ടിലേക്കുള്ള പ്രവേശനകവാടമായ പേരിയ ചുരം, വെള്ളച്ചാട്ടം, കറപ്പത്തോട്ടം, കണ്ണൂർ ജില്ല മുഴുവനും അറബിക്കടലും കാണാൻ സാധിക്കുന്ന ഏലപ്പീടിക കുരിശുമല, മൊട്ടക്കുന്ന് എന്നിവയെല്ലാം ഈ പ്രദേശത്തിന്റെ സൗന്ദര്യം വർദ്ധിപ്പിക്കുന്നു. സമുദ്രനിരപ്പിൽനിന്നും 600 മീറ്റർ ഉയരത്തിലാണു ഏലപ്പീടികയുടെ സ്ഥാനം. മൊട്ടക്കുന്നിന്റെ ഉയരം 1000-1100 മീറ്ററും. കടും വേനലിലും ഇവിടം തണുപ്പുനിറഞ്ഞതായിരിക്കും.
     

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക
## അവലംബം

## പുറമെ നിന്നുള്ള കണ്ണികൾ
*കണിച്ചാർ ഗ്രാമപഞ്ചായത്ത് 

വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
അശോകവനം

രാമായണത്തിൽ പരാമർശിക്കപ്പെടുന്ന, രാവണന്റെ ലങ്കയിലെ ഒരു ഉദ്യാനമായിരുന്നു **അശോകവനം**. സീതയെ അപഹരിച്ച ശേഷം രാവണൻ പാർപ്പിച്ചത്. ഇവിടെയായിരുന്നു. പ്രീണനതന്ത്രങ്ങളിലൂടെ സീതയുടെ മനസ്സ് മാറ്റാനായാണ് രാവണൻ സീതയെ അശോകവനത്തിൽ പാർപ്പിച്ചിരിക്കുന്നത്. രാവണൻ നിർമ്മിച്ച ഉദ്യാനം എന്നാണ് അശോകവനികയെപ്പറ്റി രാമായണത്തിൽ പറഞ്ഞിരിക്കുന്നത്.

ഒരുപക്ഷേ ലോകത്തിലെ ആദ്യത്തെ സസ്യോദ്യാനങ്ങളിൽ (Botanic Gardens) ഒന്നാണ് ഇത്. നട്ടുവളർത്തപ്പെട്ട മരങ്ങളും സസ്യങ്ങളുമായി അശോകവനത്തിലുണ്ടായിരുന്ന സസ്യവൈവിധ്യത്തെ ഏറ്റവും വ്യക്തമായി വിവരിക്കുന്നത് ചമ്പുരാമായണത്തിലാണ്. ഭോജരാജാവിനാൽ വിരചിതമായ ഇതിൽ 38 തരം സസ്യജാതികൾ അശോകവനികയിലുണ്ടായിരുന്നതായി പറയുന്നു. 

വാല്മീകി ഇക്കാര്യത്തിൽ അല്പം മിതത്വം പാലിക്കുന്നുണ്ടെങ്കിലും സുന്ദരകാണ്ഡത്തിന്റെ വിവിധ  ഭാഗങ്ങളിലായി അശോകവനത്തിലെ സസ്യവൈവിധ്യം അദ്ദേഹവും വർണ്ണിക്കുന്നുണ്ട്. വള്ളികൾ, കൃത്രിമകുളത്തിലെ ജലസസ്യങ്ങൾ, കൃത്രിമ ജലചാട്ടങ്ങൾ മുതലായവയും അശോകവനത്തിന്റെ പ്രത്യേകതയായിരുന്നു. പർ‌വ്വതങ്ങൾ നിറഞ്ഞ പ്രദേശമായാണ്‌ ലങ്കയെ വിവരിച്ചിരിക്കുന്നത്.

വർഗ്ഗം:രാമായണം
കണ്ണടക്കുരങ്ങ്

ഇലകൾ തിന്നു ജീവിക്കുന്ന ഒരിനം കുരങ്ങനാണ് **കണ്ണടക്കുരങ്ങ്** (Spectacled Monkey) അഥവാ **ഇലതീനികുരങ്ങ്** ( ആംഗലേയം: **Phayre's Leaf Monkey**  ശാസ്ത്രീയനാമം: *Trachypithecus phayei* ). കണ്ണിനു ചുറ്റുമായി വെളുത്തപാടുള്ളതിനാലാണ് ഇവ ഈ പേരിൽ അറിയപ്പെടുന്നത്. ബംഗ്ലാദേശിനോടു ചേർന്ന് കിടക്കുന്ന വടക്കു കിഴക്കൻ സംസ്ഥാനങ്ങളിൽ ഇവയെ കാണാം. കൈകാലുകൾക്ക് കറുപ്പ് നിറവും അടിവശത്തിന് ഇളംനിറവുമാണ്. ഇവയുടെ പിത്താശയത്തിലെ കല്ലിന് ഔഷധഗുണമെന്ന വിശ്വാസത്താൽ വൻ‌തോതിൽ കണ്ണാടികുരങ്ങന്മാർ വേട്ടയാടപ്പെടുന്നു. മിസോ, ലുഷാ എന്നീ ഗോത്ര വർഗ്ഗക്കാർ പരമ്പരാഗതമായി ഇതിൽ ഏർപ്പെട്ടിരിക്കുന്നു. ഇക്കാരണത്താൽ ഇവയ്ക്ക് വംശനാശഭീഷണി കടുത്തതാണ്. ത്രിപുരയിലെ സംസ്ഥാനമൃഗമായ ഇവയെ സെപാഹിജാല (Sepahijala) വന്യജീവി സങ്കേതത്തിൽ സം‌രക്ഷിക്കപ്പെട്ടിരിക്കുന്നു. അധികം ശബ്ദമുണ്ടാക്കാത്ത ഇനം കുരങ്ങൻ എന്ന പ്രത്യേകതയും ഇവയ്ക്കുണ്ട്.

## അവലംബം
http://www.ecologyasia.com/verts/mammals/spectacled_leaf-monkey.htm 

വർഗ്ഗം:സസ്തനികൾ - അപൂർണ്ണലേഖനങ്ങൾ

വർഗ്ഗം:ഇന്ത്യയിലെ കുരങ്ങുകൾ
കീഴല്ലൂർ ഗ്രാമപഞ്ചായത്ത്

കണ്ണൂർ ജില്ലയിലെ തലശ്ശേരി താലൂക്കിൽ ഇരിട്ടി ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **കീഴല്ലൂർ ഗ്രാമപഞ്ചായത്ത്** . കീഴല്ലൂർ വില്ലേജുപരിധിയിലുൾപ്പെടുന്ന കീഴല്ലൂർ ഗ്രാമപഞ്ചായത്തിനു 29.02 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് കൂടാളി പഞ്ചായത്തും, മട്ടന്നൂർ മുനിസിപ്പാലിറ്റിയും, കിഴക്കുഭാഗത്ത് മട്ടന്നൂർ മുനിസിപ്പാലിറ്റിയും, തെക്കുഭാഗത്ത് അഞ്ചരക്കണ്ടി, വേങ്ങാട് പഞ്ചായത്തുകളും, പടിഞ്ഞാറുഭാഗത്ത് കൂടാളി പഞ്ചായത്തുമാണ്. 1954-ൽ ആണ്‌ കീഴല്ലൂർ ഗ്രാമപഞ്ചായത്ത് രൂപീകൃതമായത്.

## പുറമെ നിന്നുള്ള കണ്ണികൾ
*കീഴല്ലൂർ ഗ്രാമപഞ്ചായത്ത് 
## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക
## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
അയ്യൻകുന്ന് ഗ്രാമപഞ്ചായത്ത്

കണ്ണൂർ ജില്ലയിലെ തലശ്ശേരി താലൂക്കിൽ ഇരിട്ടി ബ്ളോക്കിൽ അയ്യൻകുന്ന് വില്ലേജ് പരിധിയിൽ ഉൾപ്പെടുന്ന ഒരു ഗ്രാമപഞ്ചായത്താണ് **അയ്യൻകുന്ന് ഗ്രാമപഞ്ചായത്ത്**. കർണ്ണാടക സംസ്ഥാനത്തിന്റെ ഭാഗമായ കുടക് മലയുടെ താഴ്വരയിലാണ് ഈ പഞ്ചായത്ത് സ്ഥിതി ചെയ്യുന്നത്..12280.43 ഹെക്ടർ വിസ്തീർണ്ണമുള്ള പശ്ചിമഘട്ട മലനിരകളോടു ചേർന്നു കിടക്കുന്ന അയ്യൻകുന്ന് പഞ്ചായത്തിന്റെ കിഴക്ക് കർണാടക വനമാണ്. വടക്ക് ബാരാപ്പുഴയും തെക്ക് വെമ്പുഴയും പഞ്ചായത്തിന്റെ അതിർത്തികളായി ഒഴുകുന്നു. ആറളം  പഞ്ചായത്ത് വിഭജിച്ച് 1977-ലാണ്  അയ്യൻകുന്ന് പഞ്ചായത്ത് നിലവിൽ വന്നത്.

## പുറമെ നിന്നുള്ള കണ്ണികൾ
*അയ്യൻ‌കുന്ന് ഗ്രാമപഞ്ചായത്ത് 
## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക
## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ

## പുറമെ നിന്നുള്ള കണ്ണികൾ
*അയ്യൻ‌കുന്ന് ഗ്രാമപഞ്ചായത്ത് 
## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക
## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
സമയമാത്രകൾ ഭാരതീയദർശനത്തിൽ

ഒരു താമരയിതളിൽ സൂചി കൊണ്ട് കുത്തി മറുവശത്തെത്തുന്നതിന് എത്ര സമയമെടുക്കുന്നോ അതിന് **അല്പകാലം** എന്നു പറയുന്നു. മുപ്പത് അല്പകാലങ്ങൾ ചേർന്നാൽ ഒരു**ത്രുടി** എന്നും മുപ്പത് ത്രുടി ചേർന്നാൽ ഒരു **കല** എന്നും മുപ്പത് കല ചേർന്നാൽ ഒരു **നിമിഷം** എന്നും പറയുന്നു. നാല്പത് നിമിഷങ്ങൾ ചേർന്നാൽ മനുഷ്യന്റെ ഒരു **വീർപ്പ്** ആകും. ആറു വീർപ്പുകൾ ചേരുന്നതിനെ ഒരു **വിനാഴിക** എന്നും അറുപത് വിനാഴികകൾ ചേരുന്നതിനെ ഒരു **നാഴിക** എന്നും അറുപത് നാഴികകൾ ചേരുന്നതിനെ ഒരു **അഹോരാത്രം** അഥവാ **ദിവസം** എന്നും പറയുന്നു. ഇപ്രകാരം പതിനഞ്ച് ദിവസങ്ങൾ ചേർന്നതിനെ ഒരു **പക്ഷം** എന്നും രണ്ടു പക്ഷങ്ങൾ ചേർന്നതിനെ ഒരു **മാസം** എന്നും പറയുന്നു. ഒരു മാസം പിതൃക്കളുടെ ഒരു ദിവസമായി കണക്കാക്കുന്നു. കറുത്തപക്ഷം അവരുടെ രാത്രിയും വെളുത്തപക്ഷം പകലും.

ഇപ്രകാരത്തിലുള്ള പന്ത്രണ്ട് മാസങ്ങൾ അഥവാ മുന്നൂറ്റി അറുപത്തി അഞ്ച് ദിവസങ്ങൾ (ചില മാസങ്ങൾക്ക് വ്യത്യാസമുണ്ട്) ചേരുന്നതിനെ ഒരു **വർഷം** എന്നു വിളിക്കുന്നു. ഇത് ദേവന്മാരുടെ ഒരു ദിവസമാണ്. ഉത്തരായനം പകലും ദക്ഷിണായനം രാത്രിയും. 360 മനുഷ്യവർഷങ്ങൾ ചേരുന്നതിവനെ ദേവന്മാരുടെ ഒരു വർഷം (**ദിവ്യവർഷം**) എന്നു പറയുന്നു. ഇപ്രകാരത്തിലുള്ള 4800 ദിവ്യവർഷങ്ങൾ കൂടിച്ചേരുന്നതാണ് **[[സത്യയുഗം|സത്യയുഗത്തിന്റെ]]** കാലദൈർഘ്യം. 3600 ദിവ്യവർഷങ്ങൾ കൂടിച്ചേർന്നത് **[[ത്രേതായുഗം|ത്രേതായുഗത്തിന്റേയും]]**, 2400 ദിവ്യ വർഷങ്ങൾ ചേരുന്നത് **[[ദ്വാപരയുഗം|ദ്വാപരയുഗത്തിന്റേയും]]**, 1200 ദിവ്യവർഷങ്ങൾ ചേർന്നത് **[[കലിയുഗം|കലിയുഗത്തിന്റേയും]]** ദൈർഘ്യമാണ്. ഇപ്രകാരം നാലുയുഗങ്ങൾക്കും കൂടി 12000 ദിവ്യ വർഷങ്ങൾ കണക്കാക്കപ്പെട്ടിരിക്കുന്നു. ഇവയെ **ചതുർ‌യുഗങ്ങൾ** എന്നു പറയുന്നു. ഇപ്രകാരത്തിലുള്ള 1000 ചതുർ‌യുഗങ്ങൾ  ചേർന്നാൽ ബ്രഹ്മാവിന്റെ ഒരു പകലാണ്. അത്രയും കാലം തന്നെ രാത്രിയുമാണ്. (ആകെ ഒരു **ബ്രഹ്മദിനം**) ബ്രഹ്മദേവൻ സുഷുപ്തിയിൽ ലയിച്ചിരിക്കുന്ന ആ കാലത്തെ ഒരു **കൽ‌പം** എന്ന് പറയുന്നു. ബ്രഹ്മാവിന്റെ ഒരു പകൽ കഴിഞ്ഞ് രാത്രി ആരംഭിക്കുമ്പോൾ പ്രളയമുണ്ടാകുന്നു. ഇപ്രകാരത്തിലുള്ള 360 ബ്രഹ്മദിനങ്ങൾ കൂടിച്ചേരുന്നതിനെ ഒരു **ബ്രഹ്മവർഷം** എന്നു പറയുന്നു. ഇപ്രകാരമുള്ള 100 ബ്രഹ്മവർഷങ്ങൾ ചേർന്നതാണ് ഒരു ബ്രഹ്മാവിന്റെ ആയുസ്സ് (**ബ്രഹ്മായുസ്സ്**) ബ്രഹ്മാവിന്റെ ഒരു പകലിൽ 14 **മനുക്കൾ** കടന്നു പോകുന്നു. ഇതിനെയാണ് **മന്വന്തരം** എന്ന് പറയുന്നത്.

## അവലംബം
ശ്രീ മഹാഭാഗവതം തൃതീയ സ്കന്ധം - വിദുര മൈത്രേയ സം‌വാദം
കീഴൂർ-ചാവശ്ശേരി ഗ്രാമപഞ്ചായത്ത്

കണ്ണൂർ ജില്ലയിലെ, തലശ്ശേരി താലൂക്കിൽ, ഇരിട്ടി ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **കീഴൂർ-ചാവശ്ശേരി ഗ്രാമപഞ്ചായത്ത്**. കീഴൂർ, ചാവശ്ശേരി എന്നീ വില്ലേജുകളിലായി വ്യാപിച്ചുകിടക്കുന്ന കീഴൂർ-ചാവശ്ശേരി ഗ്രാമപഞ്ചായത്തിനു 46.65 ചതുരശ്രകിലോമീറ്റർ വിസ്തീർണ്ണമുണ്ട്. വടക്ക്: പടിയൂർ‍, പായം, അയ്യൻകുന്ന് ഗ്രാമപഞ്ചായത്തുകൾ, കിഴക്ക് : മുഴക്കുന്ന്, അയ്യൻകുന്ന് ഗ്രാമപഞ്ചായത്തുകൾ, തെക്ക് : തില്ലങ്കേരി, മാലൂർ ഗ്രാമപഞ്ചായത്തുകൾ, മട്ടന്നൂർ മുനിസിപ്പാലിറ്റി, പടിഞ്ഞാറ് : മട്ടന്നൂർ മുനിസിപ്പാലിറ്റി എന്നിവ ചേർന്ന് പഞ്ചായത്തിന്റെ അതിർത്തികൾ പങ്കിടുന്നു.  ഇന്നത്തെ കീഴൂർ-ചാവശ്ശേരി പഞ്ചായത്ത് ആദ്യകാലത്ത് കീഴൂർ, ചാവശ്ശേരി എന്നിങ്ങനെ രണ്ടു പഞ്ചായത്തുകളായിരുന്നു.

2015 സെപ്റ്റംബറിൽ കീഴൂർ-ചാവശ്ശേരി ഗ്രാമപഞ്ചായത്തിനെ പേര് പേരു മാറ്റി   പുതിയതായി രൂപികരിക്കപ്പെട്ട ഇരിട്ടി മുനിസിപ്പാലിറ്റി ആക്കി മാറ്റി.

## അവലംബം

## പുറമെ നിന്നുള്ള കണ്ണികൾ
*കീഴല്ലൂർ ചാവശ്ശേരി ഗ്രാമപഞ്ചായത്ത് 

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
അൽക യാഗ്നിക്

ഉർദു-ഹിന്ദി ചലച്ചിത്രരംഗത്തെ പ്രശസ്ത പിന്നണിഗായികയാണ്‌ **അൽക യാഗ്നിക്** (ഉർദു:ഹിന്ദി: अलका याज्ञिक or अलका याज्ञनिक). 1966 മാർച്ച് 20 നു്‌ പശ്ചിമബംഗാളിലെ കൊൽക്കത്തയിൽ ജനനം. ഏഴ് തവണ മികച്ച പിന്നണിഗായികക്കുള്ള ഫിലിംഫെയർ അവാർഡ് നേടി. 550 ൽ പരം ഇന്ത്യൻ ചലച്ചിത്രങ്ങൾക്ക് പിന്നണിപാടിയിട്ടുണ്ട് അൽക യാഗ്നിക്.

വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായികമാർ
വർഗ്ഗം:ഗുജറാത്തികൾ
വർഗ്ഗം:1966-ൽ ജനിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
ഡോക്ടർ പശുപതി

ഷാജി കൈലാസിന്റെ സംവിധാനത്തിൽ ഇന്നസെന്റ്, റിസബാവ, ജഗതി ശ്രീകുമാർ, ജഗദീഷ്, കുതിരവട്ടം പപ്പു, പാർ‌വ്വതി എന്നിവർ പ്രധാനവേഷങ്ങളിൽ അഭിനയിച്ച് 1990-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഡോക്ടർ പശുപതി***. റിസബാവ അഭിനയിച്ച ആദ്യത്തെ ചിത്രമായിരുന്നു ഇത്. സാഗാ ഫിലിംസ് നിർമ്മാണം ചെയ്ത് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് രൺജിപണിക്കർ ആണ്.

## അഭിനേതാക്കൾ
* ഇന്നസെന്റ് – ഡോൿടർ പശുപതി/ഭൈരവൻ 
* റിസബാവ – പത്മനാഭൻ
* നെടുമുടി വേണു – ഉണ്ണിക്കണ്ണൻ നായർ
* ജഗതി ശ്രീകുമാർ – നാണപ്പൻ
* ജഗദീഷ് – സൊസൈറ്റി ബാലൻ
* കുതിരവട്ടം പപ്പു – ഉൽപ്പലാക്ഷൻ
* വിജയരാഘവൻ – ഇടിയൻ തോമസ്
* മാമുക്കോയ – വേലായുധൻ കുട്ടി
* പറവൂർ ഭരതൻ – പരമേശ്വരൻ കുറുപ്പ്
* കൃഷ്ണൻ‌കുട്ടി നായർ – നാണു നായർ
* എൻ.എൽ. ബാലകൃഷ്ണൻ – ഗോവിന്ദൻ നായർ
* സൈനുദ്ദീൻ – കുഞ്ഞൻ നായർ
* കുഞ്ചൻ – ഗോപാലൻ
* തിക്കുറിശ്ശി സുകുമാരൻ നായർ – മുത്തച്‌ഛൻ
* പാർ‌വ്വതി – അമ്മു
* ശ്രീജ – ഉഷ
* കെ.പി.എ.സി. ലളിത – ചന്ദ്രമതി
* മീന – പത്മനാഭന്റെ അമ്മ
* കൽപ്പന – യു.ഡി.സി. കുമാരി
* ഫിലോമിന – കുഞ്ഞുലക്ഷ്മി

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതം പകർന്നത് ജോൺസൺ ആണ്. ഗാനങ്ങൾ രഞ്ജിനി വിപണനം ചെയ്തിരിക്കുന്നു. 
; ഗാനങ്ങൾ
* കനകം മണ്ണിൽ – എം.ജി. ശ്രീകുമാർ, സുജാത മോഹൻ

## അണിയറ പ്രവർത്തകർ
* ഛായാഗ്രഹണം: സന്തോഷ് ശിവൻ
* ചിത്രസം‌യോജനം: എൽ. ഭൂമിനാഥൻ
* കല: വേണു
* ചമയം: പാണ്ഡ്യൻ
* വസ്ത്രാലങ്കാരം: നാഗരാജ്
* സംഘട്ടനം: മലേഷ്യ ഭാസ്കർ
* പരസ്യകല: ഗായത്രി
* ലാബ്: പ്രസാദ് കളർ ലാബ്
* നിശ്ചല ഛായാഗ്രഹണം: സുനിൽ ഗുരുവായൂർ
* എഫക്റ്റ്സ്: പ്രകാശ്, മുരുകേഷ്
* നിർമ്മാണ നിർവ്വഹണം: കെ.ആർ. ഷണ്മുഖം
* വാതിൽ‌പുറചിത്രീകരണം: ജൂബിലി ഔട്ട് ഡോർ യൂണിറ്റ്, ശിവൻസ് സ്റ്റുഡിയോ
* ഓഫീസ് നിർവ്വഹണം: നാരായണൻ കുട്ടി മേനോൻ
* പ്രൊഡക്ഷൻ മാനേജർ: നാരായണൻ നാഗലശ്ശേരി
* അസോസിയേറ്റ് കാമറാമാൻ: സഞ്ജീവ്
* അസോസിയേറ്റ് ഡയറക്ടർ: ജോസ് തോമസ്

## അവലംബം

## പുറത്തേക്കുള്ള കണ്ണികൾ
* 
* ''ഡോക്ടർ പശുപതി''  – മലയാളസംഗീതം.ഇൻഫോ

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:സന്തോഷ് ശിവൻ ഛായാഗ്രഹണം ചെയ്ത ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:കൈതപ്രം-ജോൺസൺ ഗാനങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ഗൂഗിൾ ഉല്പന്നങ്ങളുടെ പട്ടിക

[thumb|upright|Google appliance as shown at [RSA Conference 2008]]

**മലയാളം പേരുകൾ ഗൂഗിൾ ഇന്ത്യയോ പ്രമുഖ ഉപഭോക്താക്കളോ നൽകിയത്.**

*ഗൂഗിൾ സെർച്ച് (Web Search) http://www.google.co.in/webhp?hl=en
*ഗൂഗിൾ+ http://plus.google.com/
*ചിത്രാന്വേഷിണി (Image search) http://images.google.co.in/imghp?hl=en
*ജിമെയിൽ (Gmail)  http://mail.google.com/mail?hl=en
*ഓർക്കട്ട് (Orkut)  http://www.orkut.com/
*യൂട്യൂബ് (YouTube)  http://in.youtube.com/
*പിക്കാസ (Picasa)  http://picasa.google.co.in/intl/en/
*ബ്ലോഗർ (Blogger)  http://www.blogger.com/start?hl=en
*ഗൂഗിൾ എർത്ത് (Google Earth)   http://www.earth.google.com/ 
*ഐ-ഗൂഗിൾ (i-google)   http://www.google.co.in/ig?hl=en&source=iglk 
*ഗൂഗിൾ പ്രമാണങ്ങൾ (Google Docs)  http://docs.google.com/
*ഗൂഗിൾ വീഡിയോകൾ (Google videos)   http://video.google.com/
*ഗൂഗിൾ മൊബൈൽ (Google Mobile) http://www.google.co.in/mobile/
*ഗൂഗിൾ എസ്.എം എസ് (Google SMS)  http://sms.google.co.in/
*ഗൂഗിൾ ക്രോം വെബ് ഗമനോപാധി (Google Chrome Web Browser)  http://www.google.co.in/chrome?hl=en&brand=CHMI
*ഗൂഗിൾ വൃത്താന്തങ്ങൾ (Google Alerts)  http://www.google.co.in/alerts?hl=en
*ഗൂഗിൾ ബ്ലോഗ് തിരച്ചിൽ യന്ത്രം (Google Blog Search)  http://www.google.co.in/blogsearch?hl=en
*ഗൂഗിൾ ഗ്രന്ഥങ്ങൾ (Google Books)  http://books.google.co.in/books?hl=en
*ഗൂഗിൾ പൂമുഖം (Google Desktop)  http://desktop.google.co.in/en/?ignua=1 
*ഗൂഗിൾ പരിഭാഷ (Google Translate)  http://translate.google.co.in/?hl=en
*ഗൂഗിൾ കലണ്ടർ (Google Calender)  http://www.google.com/calendar/render?hl=en
*ഗൂഗിൾ നാമസൂചിക (Google Directory)  http://www.google.co.in/dirhp?hl=en 
*ഗൂഗിൾ കാൽൿ (Google Calc)   http://www.google.co.in/intl/en/help/features.html#calculator
*ഗൂഗിൾ സമൂഹങ്ങൾ (Google Groups)  http://www.google.co.in/grphp?hl=en 
*ഗൂഗിൾ പരീക്ഷണശാല (Google Labs)   http://labs.google.co.in/ 
*ഗൂഗിൾ വാർത്തകൾ (Google News)  http://news.google.co.in/news?ned=in
*ഗൂഗിൾ നോട്ട്ബുക്ക് (Google Notebook)   https://www.www.google.com/notebook/
*ഗൂഗിൾ സഞ്ചയം (Google Packs)   http://pack.google.com/intl/en/pack_installer.html 
*ഗൂഗിൾ പ്രിന്റുകൾ (Google Prints) http://pack.google.com/?hl=en
*ഗൂഗിൾ ടോക്ക്  (Google Talk)  http://www.google.com/talk/intl/en-GB/
*ഗൂഗിൽ ആയുധപ്പുര (Google Toolbar)  http://toolbar.google.co.in/intl/en/
*ഗൂഗിൾ സൈറ്റുകൾ (Google Sites)  http://www.sites.google.com
*ഗൂഗിൾ താളുകൾ (Google Pages)   http://pages.google.com/ 
*ഗൂഗിൾ ഗ്രന്ഥാന്വേഷണങ്ങൾ (Google Booksearch)
*ഗൂഗിൾ മൂൺ (Google Moon)  http://www.google.com/moon/
*ഗൂഗിൾ വേവ് (Google Wave)   http://www.wave.google.com 
*ഗൂഗിൾ നോൾ (Google Knol)   http://www.knol.google.com 
*ഗൂഗിൾ ബസ് (Google Buzz)   http://www.google.com/buzz
*ഗൂഗിൾ ലിപ്യന്തരണം (Google Transliterate)  http://www.google.com/ime/transliteration/
*ഗൂഗിൾ മാഴ്സ് (Google Mars)  http://www.google.com/mars/
*ഗൂഗിൾ  സ്കോളർ (Google Scholar)  http://www.google.co.in/schhp?hl=en
*ഗൂഗിൾ ട്രെന്റ്സ് (Google Trends)  http://www.google.co.in/trends
*ഗൂഗിൾ കോഡുകൾ (Google Codes)  http://code.google.com/intl/en/

## അവലംബം
http://spreadsheets.google.com/pub?key=ty_BGDs9hnuBMRvj3AFeB2g&output=html 

http://www.google.co.in/intl/en/options/

http://geekiest.net/post/List-of-Google-services-and-Google-products.aspx 

വർഗ്ഗം:ഗൂഗിൾ സേവനങ്ങൾ
വർഗ്ഗം:പട്ടികകൾ
പാലരുവി വെള്ളച്ചാട്ടം

കേരളത്തിലെ കൊല്ലം ജില്ലയിൽ ആര്യങ്കാവിനടുത്ത് സ്ഥിതി ചെയ്യുന്ന ഒരു വെള്ളച്ചാട്ടമാണ്‌ **പാലരുവി വെള്ളച്ചാട്ടം** (Palaruvi Waterfall). കൊല്ലം ജില്ലയിലെ പ്രധാന വിനോദസഞ്ചാര കേന്ദ്രങ്ങളിലൊന്നായ പാലരുവിക്ക് ഏതാണ്ട് 91 മീറ്റർ ഉയരമുണ്ട്.
. ഇത് ഇന്ത്യയിലെ നാല്പതാമത്തെ വലിയ വെള്ളച്ചാട്ടമാണു്. 
thumb|200px|right|''പാലരുവി വെള്ളച്ചാട്ടം

## പ്രത്യേകതകൾ
സഹ്യപർ‌വ്വതനിരകളിൽപ്പെട്ട രാജക്കൂപ്പ് മലനിരകളിൽ നിന്നും ഉത്ഭവിച്ച് മുന്നൂറടി പൊക്കത്തിൽ നിന്നും പാൽ ഒഴുകുന്നത് പോലെ വെള്ളം പതഞ്ഞ് താഴേക്ക് പതിക്കുന്നതിനാലാണ് പാലരുവിയ്ക്ക് ഈ പേര് ലഭിച്ചത്. മഞ്ഞുതേരി, കരിനാല്ലത്തിയേഴ്, രാജക്കൂപ്പ് അരുവികൾ സംഗമിച്ചാണ് പാലരുവി വെള്ളച്ചാട്ടം രൂപ്പപ്പെടുന്നത്. (കല്ലടയാറിന്റെ തുടക്കം) രാജവാഴ്ചക്കാലം മുതൽ തന്നെ ഒരു സുഖവാസകേന്ദ്രമായി പാലരുവി അറിയപ്പെട്ടിരുന്നു. രാജവാഴ്ചയുടെ അവശേഷിപ്പുകളായ കുതിരലായവും ഒരു കൽമണ്ഡപവും ഇവിടെ ഇപ്പോഴും നിലനിർത്തിയിരിക്കുന്നു. ഇവയും സഞ്ചാരികൾക്ക് ഇഷ്ടപ്പെട്ട കാഴ്ചയാണ്. പാലരുവി വെള്ളച്ചാട്ടത്തിൽ കുളിച്ചാൽ അസുഖങ്ങൾ ഭേദമാകുമെന്ന് സമീപവാസികൾക്കിടയിൽ ഒരു വിശ്വാസമുണ്ട്. ഈ വിശ്വാസത്തിനു ശാസ്ത്രീയ അടിത്തറയുണ്ടെന്ന് ചില വിദഗ്ദ്ധർ കരുതുന്നു.  ഉൾ‌വനങ്ങളിലെ ഔഷധസസ്യങ്ങളെ തഴുകി ഒഴുകി വരുന്ന വെള്ളച്ചാട്ടത്തിനു ഔഷധഗുണമുണ്ടാകും എന്നാണ് അവരുടെ വാദം. അന്യസംസ്ഥാനങ്ങളിൽ നിന്നുൾപ്പടെ ആയിരക്കണക്കിനു സഞ്ചാരികൾ വരുന്ന സ്ഥലമാണിവിടം. വെള്ളച്ചാട്ടവും പരിസരപ്രദേശങ്ങളിലെ അപൂർ‌വ്വ വനങ്ങളും ചേർന്ന് മനോഹരമായ ഈ പ്രദേശം കൊല്ലത്ത് നിന്നും 75 കിലോമീറ്റർ അകലെയാണ്. പല അപൂർ‌വ്വ വൃക്ഷങ്ങളും സസ്യങ്ങളും വെള്ളച്ചാട്ടത്തിനു സമീപപ്രദേശത്ത് കാണാം

## ചരിത്രം
രാജഭരണ കാലത്ത് നായാട്ടിനും വിശ്രമത്തിനുമായി  രാജാക്കന്മാർ ഇവിടെ എത്തിയിരുന്നു.  കരിങ്കല്ലിൽ  തീർത്ത വിശ്രമ മണ്ഡപങ്ങളും കുതിരലായങ്ങളുടെ അവിശിഷ്ടങ്ങളും  ഇപ്പോഴും ഇവിടെ ഉണ്ട്. കൊല്ലവർഷം  1099 ൽ ഉണ്ടായ വെള്ളപ്പൊക്കത്തിൽ പാലരുവിയിലെ സ്നാനഘട്ടം തകർന്നു തരിപ്പണമാകുകയും രാജാക്കന്മാർ തെങ്കാശി-കുറ്റാലത്തേക്ക് ശ്രദ്ധ തിരിക്കുകയും  ചെയ്തതായി പറയപ്പെടുന്നു. 

## അവലംബം
* http://www.naturemagics.com/kerala-art-tour/palaruvi-waterfalls-kollam.shtm 


വർഗ്ഗം:കൊല്ലം ജില്ലയിലെ വെള്ളച്ചാട്ടങ്ങൾ
ഒലിഗോക്ലേസ്

പ്ലാജിയോക്ലേസ് ഫെൽസ്പാർ വിഭാഗത്തിൽപ്പെടുന്ന ഒരു ധാതു.  ഏറ്റവും കൂടുതൽ പൊട്ടാഷ് (K2O) ഉൾക്കൊള്ളുന്ന പ്ലാജിയോക്ലേസ് ധാതുവാണിത്.  സ്പിലൈറ്റ്, പ്ലജിയോക്ലേസ് പെഗമടൈറ്റ്, കാൽക് ആൽക്കലി ശിലകൾ എന്നിവയിൽ ഇത് സാധാരണ കാണപ്പെടുന്നു.  അൽബെയ്റ്റ് (Na Al Si3 O8) അനോർതൈറ്റ് (Ca Al2 Si2 O8) എന്നീ അന്ത്യാംഗങ്ങളുള്ള ഖരലായനിശ്രേണിയിൽ പെടുന്ന ഒരു ധാതുവായ ഒലിഗോക്ലേസ് ഈ രണ്ടുധാതുക്കളുടെയും ഒരു രാസമിശ്രണമാണ്; 70 മുതൽ 80 വരെ ശതമാനം ആൽബെയ്റ്റും (Ab), 30 മുതൽ 10 വരെ ശതമാനം അനോർതൈറ്റും (An) ഉൾക്കൊള്ളുന്നു.  Ab90: An10 മുതൽ Ab70: An30 വരെയുള്ള ഏതനുപാതവുമാകാം.  ഉന്നത താപനിലകളിൽ രൂപം കൊള്ളുമ്പോൾ പ്രസക്തമായ തോതിൽ പൊട്ടാസിയം ഫെൽസ്പാറും ഉൾക്കൊണ്ടുകാണുന്നു.

ആൽബൈറ്റിനെ അപേക്ഷിച്ച് വിദളനം കുറവാണ്; ഒലിഗോസ് എന്ന ഗ്രീക്കു പദത്തിന് *അല്പം* എന്നാണർഥം; ഇതിൽ നിന്നാണ് ധാതുവിന് ഒലിഗോക്ലേസ് എന്ന പേരുണ്ടായത്.  ഒലിഗോക്ലേസിന് വെളുപ്പ്, മഞ്ഞ, പച്ച, ചുവപ്പ് എന്നീ നിറങ്ങളുണ്ടാകാം.  പച്ച, ചുവപ്പ് നിറങ്ങളിലുള്ള ഒലിഗോക്ലേസ് ഫെറസ്, ഫെറ്ക് ഇരുമ്പുൾക്കൊള്ളുന്നു.  അവെഞ്ചുറീൻ ഒലിഗോക്ലേസ് കായാന്തരിത ഹേമട്ടൈറ്റ് ഉൾക്കൊള്ളുന്നു.  ഒലിഗോക്ലേസ്, ആൻഡിസിൻ എന്നീ പ്ലാജിയോക്ലേസ് ധാതുക്കളിലാണ് ആന്റിപെർതൈറ്റ് ഘടന കൂടുതലായി കാണപ്പെടുന്നത്.  പൊട്ടാസിയം അംശത്തെ ആശ്രയിച്ച് ഇത് സുവ്യക്തമാവുന്നു; എളുപ്പത്തിൽ അപക്ഷയത്തിനു വിധേയമായി കളിമണ്ണായി രൂപാന്തരപ്പെടുന്നു; രാസസം‌‌രചനയ്ക്കനുസൃതമായി ഭൗതിക ഗുണധർമങ്ങൾ വ്യതിചലിക്കുന്നു.  പ്രകാശിക ഗുണധർമങ്ങളെ അടിസ്ഥാനമാക്കി സൂക്ഷ്മദർശിനിയിലൂടെ മാത്രമേ ഇതിനെ മറ്റു പ്ലാജിയോക്ലേസ് ധതുക്കളിൽ നിന്നു തിരിച്ചറിയാൻ കഴിയൂ.  റയോലൈറ്റ്, ബസാർട്ട്, ട്രക്കൈറ്റ്, ഷിസ്റ്റ്, ഡോളമൈറ്റ്, ചുണ്ണാമ്പുകല്ല് എന്നീ ശിലകളിലും ഒലിഗോക്ലേസ് അവസ്ഥിതമായിക്കാണുന്നു.

## അവലംബം

## പുറത്തേക്കുള്ള കണ്ണികൾ

*  http://www.thefreedictionary.com/oligoclase
*  http://www.1911encyclopedia.org/Oligoclase
*  http://www.mindat.org/min-2976.html

വർഗ്ഗം:ധാതുക്കൾ
ധൃതരാഷ്ട്രപ്പച്ച

ആസ്റ്റ്രേസീ എന്ന കുടുംബത്തിൽപ്പെട്ട ഒരു ചെടിയാണു് **ധൃതരാഷ്ട്രർ പച്ച** അമേരിക്കൻ വള്ളി, കൈപ്പുവള്ളി, വയറ എന്നീ പേരുകളിലും ഇത് അറിയപ്പെടുന്നുണ്ട് . ഇതിന്റെ ശാസ്ത്രീയ നാമം *Mikania micrantha* എന്നാണ്. ജൊഹാൻ ക്രിസ്റ്റ്യൻ മൈക്കൻ എന്ന ചെക്ക് സസ്യശാസ്ത്രജ്ഞന്റെ ബഹുമാനാർത്ഥമാണ് മൈക്കേനിയ എന്ന പേര് ഈ സസ്യത്തിന് നൽകിയത്. ഉഷ്ണമേഖലാ പ്രദേശങ്ങളിൽ വളരെ വേഗം പടർന്നുപിടിക്കുന്ന ഈ സസ്യത്തിന്റെ സ്വദേശം മധ്യ അമേരിക്കയും തെക്കേ അമേരിക്കയും ആണ്.

## വിവരണം
രോമാവൃതമായ തണ്ടുകളുള്ള പടർന്നു കയറുന്ന ചെടിയാണിത്. ലഘുപത്രങ്ങൾ സമ്മുഖമായി വിന്യസിച്ചിരിക്കുന്നു. ഇളം പച്ച കലർന്ന വെള്ളനിറത്തിലുള്ള  പൂക്കളും എകീൻ ഫലങ്ങളും ഉണ്ടാകുന്നു.

## പ്രത്യേകതകൾ
24 മണിക്കൂർ കൊണ്ട് 8 മുതൽ 10 സെന്റീമീറ്റർ വരെ വളരാൻ കഴിവുള്ള ഈ സസ്യം മറ്റ് സസ്യജാലങ്ങൾക്ക് മീതേ വളരെ വേഗമാണ് പടർന്ന് പന്തലിക്കുന്നത്. കേരളത്തിൽ ജൈവാധിനിവേശം നടത്തുന്ന ചെടികളിലൊന്നാണിത്. നേപ്പാളിലെ ചിറ്റ്വാൻ നാഷണൽ പാർക്കിന്റെ 20% ത്തോളം പടർന്നു പിടിക്കാൻ ഈ സസ്യത്തിന് കഴിഞ്ഞു. പടർന്നു കയറുന്ന വള്ളിച്ചെടിയായ ഇതിന്റെ മണ്ണിൽ തൊടുന്ന തണ്ടിൽ നിന്നും വേരുകൾ മുളയ്ക്കുന്നു. കേരളത്തിലെ പട്ടണങ്ങളിലുൾപ്പടെ ശ്രദ്ധിക്കപ്പെടാതെ കിടക്കുന്ന മിക്ക സ്ഥലങ്ങളിലും ഈ ചെടി ഒരു കളയായി പടർന്ന് കഴിഞ്ഞിരിക്കുന്നു. തേയില, ഇഞ്ചി, മഞ്ഞൾ തുടങ്ങി അധികം ഉയരം വയ്ക്കാത്ത ചെടികൾ മുതൽ വാഴ കൃഷി വരെ ഇതിന്റെ ഭീഷണിയിലാണ്. നിയന്ത്രിക്കാതിരുന്നാൽ തെങ്ങിൽ വരെ പടർന്നുകയറാൻ ഈ സസ്യത്തിന് കഴിയുന്നു.

## പ്രത്യുൽപ്പാദനവും വിതരണവും
വിത്തുകളിൽ നിന്നാണ് ലൈഗികപ്രജനനം നടക്കുന്നത്. തണ്ടിൽ നിന്നും മുളയ്ക്കുന്ന വേരുകൾ വഴിയും കൂടുതൽ സസ്യങ്ങൾക്ക് ജന്മമേകാൻ ഇതിന് കഴിയുന്നു. ഒരു ചെടിക്ക് തന്നെ കുറച്ച് മാസങ്ങൾകൊണ്ട് 25 ചതുരശ്രമീറ്റർ വരെ പടർന്നു കയറാൻ കഴിയുന്നുണ്ട്. 40000 ത്തിലധികം വിത്തുകളെ ഒരു വർഷം കൊണ്ട് ഉത്പാദിപ്പിക്കാനുള്ള ശേഷിയും ഈ ചെടിക്കുണ്ട്. കാറ്റിലൂടെയും മനുഷ്യരുടെ വസ്ത്രങ്ങളിലൂടെയും വിത്ത് വിതരണം നടക്കുന്നു. നവംബർ-ഡിസംബർ മാസങ്ങളിലാണ് ഈ സസ്യം പുഷ്പിക്കുന്നത്.

## നിയന്ത്രണം
ഗ്ലൈഫോസേറ്റ് glyphosate (@2.5 l/ha), diuron (@ 1&nbsp;kg/ha) തുടങ്ങിയ രാസവസ്തുക്കൾ ഉപയോഗിച്ച് ഇതിന്റെ വ്യാപനം ഒരു പരിധി വരെ തടയാവുന്നതാണ്. അധികം വ്യാപനം നടന്നിട്ടില്ലെങ്കിൽ പറിച്ചുകളഞ്ഞ ശേഷം കത്തിച്ച് കളയാവുന്നതും ആണ്.

## ചിത്രങ്ങൾ

പ്രമാണം:Starr 031108-0005 Mikania scandens.jpg |മൈക്കേനിയ വർഗ്ഗത്തിൽപ്പെട്ട മറ്റൊരു സസ്യം
File:Common Peirrot (Castalius rosimon) on Mikania micrantha (Bittervine, Chinese creeper) at Narendrapur W IMG 4210.jpg|നാട്ടുകോമാളി *ധൃതരാഷ്ട്രപ്പച്ചയ്ക്ക്* മുകളിൽ



## പുറത്തേക്കുള്ള കണ്ണികൾ
*http://www.fs.fed.us/global/topic/invasives/feb2007.pdf
*http://www.issg.org/database/species/ecology.asp?si=42 
*http://www.doacs.state.fl.us/pi/enpp/botany/images/mikania-pest-fact-sheet-APFISN.pdf 
## അവലംബം


വർഗ്ഗം:സസ്യങ്ങൾ
വർഗ്ഗം:കളകൾ
വർഗ്ഗം:അധിനിവേശസസ്യങ്ങൾ
വർഗ്ഗം:ആസ്റ്റ്രേസീ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ആര്യങ്കോട് ഗ്രാമപഞ്ചായത്ത്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് **ആര്യങ്കോട് **. പെരുങ്കടവിള ബ്ലോക്ക് പഞ്ചായത്തിന്റെ ഭാഗമാണിത്.

## ചരിത്രം
ആര്യങ്കോട് എന്ന പേര് ഈ ഗ്രാമത്തിനു ലഭിച്ചത് പ്രാചീന സംഘകാലത്തെ കുലശേഖര ഭരണത്തിൽ ക്ഷേത്രഭരണ മുഖ്യനായ ആര്യന്റെ തറവാട്ടുപേരായ ആര്യങ്കോടിൽ നിന്നാണ്. ജാതിമതങ്ങൾ ഉണ്ടാകുന്നതിന് മന്നൻമാർ അധിവസിച്ചിരുന്ന ഈ പ്രദേശം ദ്രാവിഡ, ചേര, ചോള, പാണ്ഡ്യ സംസ്ക്കാരങ്ങളുള്ള ഒരു ജനതയായിരുന്നു. ഇതിന്റെ അവശേഷിപ്പുകൾ ഈ ഗ്രാമത്തിൽ ഇപ്പോഴും ഉണ്ട്. 

## ഭൂപ്രകൃതി
സഹ്യപർവ്വതനിരകളുടെ അടുത്താണ് ഈ ഗ്രാമം. വലിയ കുന്നുകളും പാറക്കെട്ടുകളും അടങ്ങുന്നതാണ്  ഈ ഗ്രാമം.

## അവലംബം
അതിയന്നൂർ ഗ്രാമപഞ്ചായത്ത്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് **അതിയന്നൂർ ഗ്രാമപഞ്ചായത്ത്**. അതിയന്നൂർ ബ്ലോക്ക് പഞ്ചായത്തിന്റെ ഭാഗമാണിത്.

## ചരിത്രം
അതിയന്നൂർ പഞ്ചായത്ത് രൂപീകൃതമാവുന്നത് 1953- ലാണ് . ഇവിടുത്തെ പരമ്പരാഗത വ്യവസായം കൈത്തറി നിർമ്മാണമാണ്.1937-ൽ മഹാത്മാഗാന്ധി  ഈ ഗ്രാമപ്രദേശം സന്ദർശിച്ചിട്ടുണ്ട്. ശ്രീ നാരായണഗുരു ഈ പഞ്ചായത്തിലെ പൂതംകോട് ഗ്രാമത്തിൽ   സന്ദർശനം നടത്തിയിട്ടുണ്ട്. പഞ്ചായത്തിൽ നിരവധി ഗ്രന്ഥശാലകളും  ആർട്സ് & സ്പോർട്സ് ക്ളബുകളും പ്രവർത്തിക്കുന്നുണ്ട്.

## ഭൂപ്രകൃതി
കുന്നുകളും, സമതലങ്ങളും കുളങ്ങളുമെല്ലാമുള്ള ഭൂപ്രകൃതിയാണ് അതിയന്നൂർ പഞ്ചായത്തിനുള്ളത്.

## സ്ഥിതിവിവരക്കണക്കുകൾ
2001 ലെ കണക്കെടുപ്പ്  പ്രകാരം അതിയന്നൂർ  ഗ്രാമത്തിലെ ജനസംഖ്യ 39556  ആണ്. ഇതിൽ 19305 പുരുഷന്മാരും 20251 സ്ത്രീകളുമുണ്ട്.

## വാർഡുകൾ
#രാമപുരം
#അതിയന്നൂർ
#അരം​ഗമുകൾ
#ഊരുട്ടുകാല
#കൊടങ്ങാവിള
#കമുകിൻകോട്
#ശാസ്താംതല
#വെൺപകൽ
#ഭാസ്കർന​ഗർ
#അരങ്ങൽ
#പോങ്ങിൽ
#നെല്ലിമൂട്
#കണ്ണറവിള
#പൂതംകോട്
#മരുതംകോട്
#ശബരിമുട്ടം
#താന്നിമൂട്

## അവലംബം
പ്രോജക്ട് ഐ.ജി.ഐ.

നോർ‌വീജിയൻ വിഡിയോ ഗെയിം ഡവലപ്പർമാരായ ഇന്നർ‌ലൂപ്പ് സ്റ്റുഡിയോസ് പുറത്തിറക്കിയ ഒരു വീഡിയോ ഗെയിം ആണ്‌ **പ്രോജക്ട് ഐ.ജി.ഐ.** ( ***Project I.G.I.: I'm Going In*** (യൂറോപ്പിൽ ഇത് ***Project I.G.I.*** എന്ന പേരിൽ മാത്രമാണ്‌). ഈ വീഡിയോ ഗെയിമിൽ യഥാർഥ ഷൂട്ടിംഗ് തോക്കുകൾ പോലെ ഉപകരണങ്ങൾ ഉപയോഗിച്ചുള്ള ഒരു തന്ത്രപരമായ ഗെയിം ആണ്‌ . ഇത് പുറത്തിറങ്ങിയത് ഡിസംബർ15, 2000 നാണ്‌. ഇതിനു ശേഷം ഇതിന്റെ മറ്റൊരു വേർഷനായ *[[I.G.I.-2: Covert Strike]]*. 2003 ൽ ഇറങ്ങിയിരുന്നു.

## ഈ വിഡിയോ ഗെയിമിലെ കഥാപാത്രങ്ങൾ
* **ഡേവിഡ് ജോൺസ്** - ഒരു ഐ.ജി.ഐ.
* ഏജൻറ്റ് (Institute for Geotactical Intelligence) and former British SAS operator. Players control him as the main character.
* **അന്യാ** - Anya is the contact at headquarters who directs Jones via's radio. She appears in the final mission to defuse the bomb.
* **ജാക്ക് പ്രിബോയ്** - Soviet Arms Dealer
* **ജോസഫ് പ്രിബോയ്** - Jach's Nephew
* **എക്** - a Russian woman who intends to destroy Europe by nuclear warfare.
* **ക്യാപ്റ്റൻ ഹാരിസൺ** - commander of allied troops, which aid Jones in some missions, and an ex-Green Beret.
## ഇത് കൂടി കാണൂക
* ഐ.ജി.ഐ.-2: കവെർട്ട് സ്ട്രൈക്ക്

## പുറത്തേക്കുള്ള കണ്ണികൾ

വർഗ്ഗം:വീഡിയോ ഗെയിമുകൾ
ദേവികുളം ഗ്രാമപഞ്ചായത്ത്

ഇടുക്കി ജില്ലയിലെ ദേവികുളം താലൂക്കിലെ ഒരു ഗ്രാമപഞ്ചായത്താണ് ** ദേവികുളം **. ദേവികുളം ബ്ലോക്ക് പഞ്ചായത്തിന്റെ ഭാഗമാണിത്. 215 ച.കി.മീ. വിസ്തൃതിയുള്ള പഞ്ചായത്തിന്റെ 6% വനമേഖലയാണ്.

## ചരിത്രം
ദേവികുളം ഗ്രാമപഞ്ചായത്ത് ഔദ്യോഗികമായി നിലവിൽ വന്നത് 2005  ഗാന്ധിജയന്തി ദിനത്തിലാണ്. ഭൂമിശാസ്ത്രപരമായും കാലാവസ്ഥ, സംസ്കാരം, കാർഷികവിളകൾ എന്നിവയുടെ കാര്യത്തിലും കേരളത്തിലെ മറ്റുപ്രദേശങ്ങളിൽ നിന്ന് ഈ ഗ്രാമം വ്യത്യസ്തമാണ്.ചരിത്രപുരാവസ്തു ഗവേഷകർ 3000 കൊല്ലങ്ങൾക്ക്മേൽ പ്രായം കണക്കാക്കിയിട്ടുള്ള പിതാമഹന്മാർ വരച്ച എഴുത്തറകളും നൂറ്റാണ്ടുകളായി നിലനിൽക്കുന്ന മുനിയറകളും ഈ പ്രദേശത്തുണ്ട്.

## വാർഡുകൾ
#ബെന്മൂർ  	 
#കുണ്ടള 	
#ചെണ്ടുവര 	
#ചിറ്റൂവര 
#തീര്ത്ഥമല 	
#എല്ലപ്പെട്ടി 	
#അരുവികാട് 	 
#സൈലൻറ് വാലി 	
#ഗുഡാര്വിള 	
#മാനില 	
#ലാക്കാട് 	
#ദേവികുളം 	 
#ചൊക്കനാട് 	
#നെറ്റിക്കുടി 	 
#ഗ്രഹാംസ്ലാന്റ് 	
#മാട്ടുപ്പെട്ടി 	
#തെന്മല 	
#ഗുണ്ടുമല

## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ബാലരാമപുരം ഗ്രാമപഞ്ചായത്ത്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് **ബാലരാമപുരം**. നേമം ബ്ലോക്ക് പഞ്ചായത്തിന്റെ ഭാഗമാണിത്. കൈത്തറി വസ്ത്രനിർമ്മാണത്തിന് പ്രസിദ്ധിയാർജ്ജിച്ച ഗ്രാമപഞ്ചായത്താണ്  ബാലരാമപുരം ഗ്രാമപഞ്ചായത്ത്.

## ചരിത്രം
തിരുവനന്തപുരം ജില്ലയിൽ ചാല കമ്പോളം കഴിഞ്ഞാൽ ഏറ്റവും പ്രധാനപ്പെട്ട കമ്പോളമായി പരിഗണിക്കപ്പെടുന്നത് ബാലരാമപുരമാണ്. ബാലരാമവർമ്മ മഹാരാജാവിന്റെ ഭരണകാലത്ത് ആണ് ബാലരാമപുരത്ത് ആദ്യമായി കൈത്തറിനെയ്ത്ത് ആരംഭിക്കുന്നത്.

### മുസ്ലിംകളുടെ ആഗമനം
തിരുവിതാംകൂർ രാജാവ്‌ തക്കല, ഏര്വാുടി തുടങ്ങിയ പ്രദേശങ്ങളിൽ നിന്ന് കൊണ്ട് വന്ന നെയ്ത്ത് തൊഴിലുമായി ബന്ധപ്പെട്ടവരും കുളച്ചൽ, തിരിവിതംകോട്, പ്രദേശങ്ങളിൽ നിന്നുല്ലവരുമടങ്ങുന്ന തമിഴ്‌ വംശജരാണ് ബാലരാമപുരത്തെ ആദ്യ മുസ്ലിംകൾ.

## അവലംബം
ജെയിംസ് ആൽബർട്ട്

മലയാളചലച്ചിത്രത്തിലെ  ഒരു സിനിമാ തിരക്കഥാകൃത്താണ്  **ജെയിംസ് ആൽബർട്ട്** .

## ജീവിതരേഖ
കൊല്ലത്ത് ജനിച്ചു. സെന്റ് അലോഷ്യസ് കോളേജ്,ഫാത്തിമാ കോളേജ് എന്നിവടങ്ങളിൽ പഠിച്ചു. കുങ്കുമം വാരികയിൽ പത്രപ്രവർത്തകനായിരുന്നു. ക്ലാസ്മേറ്റ്സ് എന്ന സിനിമയുടെ കഥയ്ക്ക് സംസ്ഥാന ചലച്ചിത്ര അവാർഡ്‌ ലഭിച്ചു. സൈക്കിൾ, ഇവിടം സ്വർഗ്ഗമാണ് തുടങ്ങിയവയാണ് മറ്റു ചിത്രങ്ങൾ.

## ചലച്ചിത്രങ്ങൾ
* *[[ക്ലാസ്‌മേറ്റ്സ്]]* (2006)
* *[[സൈക്കിൾ (ചലച്ചിത്രം)|സൈക്കിൾ]]* (2008)
* *[[ഇവിടം സ്വർഗ്ഗമാണ്]]* (2009)
* *[[വെനീസിലെ വ്യാപാരി]]* (2011)
* *[[ജവാൻ ഓഫ് വെള്ളിമല]]* (2012)

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മികച്ച കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ഗുൽമോഹർ (ചലച്ചിത്രം)

ജയരാജ് സം‌വിധാനം ചെയ്ത് 2008-ൽ പുറത്തിറങ്ങിയ ഒരു മലയാളചലച്ചിത്രമാണ്‌ **ഗുൽമോഹർ**. മലയാളചലച്ചിത്രസം‌വിധായകനും തിരക്കഥാകൃത്തുമായ രഞ്ജിത്ത് ആണ്‌ ഈ ചിത്രത്തിലെ നായകനായി അഭിനയിച്ചിരിക്കുന്നത്. തിരക്കഥാകൃത്തായ ടി. ദാമോദരന്റെ മകൾ ദീദി ദാമോദരൻ ആണ്‌ ഈ ചിത്രത്തിന്റെ തിരക്കഥ രചിച്ചിരിക്കുന്നത്. സിദ്ദിഖ്, ഐ.എം. വിജയൻ എന്നിവരാണ്‌ ഈ ചിത്രത്തിലെ മറ്റു പ്രധാന അഭിനേതാക്കൾ.

## പുറത്തേക്കുള്ള കണ്ണികൽ
* 
* http://www.indiaglitz.com/channels/malayalam/preview/10115.html 
* http://www.cinefundas.com/2008/10/20/gulmohar-malayalam-movie-review 
* http://popcorn.oneindia.in/title/501/gulmohar.html 
* http://www.nowrunning.com/movie/5146/malayalam/gulmohar/preview.htm 

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:നക്സലിസം പ്രമേയമായുള്ള മലയാളചലച്ചിത്രങ്ങൾ
ചെങ്കൽ ഗ്രാമപഞ്ചായത്ത്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് **ചെങ്കൽ**. പാറശ്ശാല ബ്ലോക്ക് പഞ്ചായത്തിന്റെ ഭാഗമാണിത്.
## സാംസ്കാരിക ചരിത്രം
തിരുവിതാംകൂറിന്റെ ചരിത്രാരംഭം മുതൽ തന്ന സാംസ്കാരികമായി അറിയപ്പെടുന്ന ഒരു പ്രദേശമായിരുന്നു ചെങ്കൽ ഗ്രാമം.  ഈ പഞ്ചായത്തിലെ ഭൂരിഭാഗം ജനങ്ങളും ദാരിദ്ര്യ രേഖയ്ക്ക് താഴെയായതിനാൽ ഭൂരിപക്ഷം വനിതകളും എന്തെങ്കിലും തൊഴിലിൽ ഏർപ്പെട്ടിരിക്കുന്നവരാണ്. വിദ്യാഭ്യാസ-സാംസ്കാരിക മേഖലകളിലും ഇവിടുത്തെ വനിതകൾ മുൻപന്തിയിൽ നിൽക്കുന്നു. മദ്യവിൽപന പഞ്ചായത്തിൽ നിന്നും എന്നെന്നേക്കുമായി നീക്കം ചെയ്യുന്നതിനുവേണ്ടി വനിതകൾ വലിയ പങ്ക് വഹിച്ചിട്ടുണ്ട്

## അവലംബം
സൺക്ലോക്ക്

ലോകഭൂപടത്തിൽ രാത്രിയും പകലും അനുഭവപ്പെടുന്ന രാജ്യങ്ങളെ നിഴലും വെളിച്ചവും നൽകി വേർതിരിച്ച് കാണിക്കുന്ന ഒരു സ്വതന്ത്ര സോഫ്റ്റ് വെയർ ആണ് സൺക്ലോക്ക്.വിവിധ രാജ്യങ്ങളിലെ സമയമാറ്റം,പ്രദേശങ്ങൾ തമ്മിലുള്ള അകലം,ഓരോ പ്രദേശത്തിന്റെയും അക്ഷാംശം,രേഖാംശം തുടങ്ങി ധാരാളം വസ്തുതകൾ സൺക്ലോക്കിൽ ലഭ്യമാണ്.ഒരു നിശ്ചിത ദിവസം,നിശ്ചിത സമയത്ത് സൂര്യചന്ദ്രൻമാരുടെ സ്ഥാനം,അക്ഷാംശ രേഖകൾ,രേഖാംശരേഖകൾ തുടങ്ങി ഭൂമി ശാസ്ത്രപഠന സംബന്ധമായ ധാരാളം വിവരങ്ങൾ സൺക്ലോക്കിൽ നിന്നും ശേഖരിക്കാനാകും.
## ഷോർട്ട് കട്ടുകൾ
W -സമയ മേഖലാ ഭൂപടം ദൃശ്യമാകാൻ

## അവലംബം
എട്ടാം ക്ലാസ് ഐ.സി,ടി. പാഠപുസ്തകം
ദേവദൂതൻ

സിബി മലയിലിന്റെ സംവിധാനത്തിൽ മോഹൻലാൽ, മുരളി, ജനാർദ്ദനൻ, ജയപ്രദ എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പുറത്തിറങ്ങിയ ഒരു മലയാളചലച്ചിത്രമാണ് ***ദേവദൂതൻ***. കോക്കേഴ്സ് ഫിലിംസിന്റെ ബാനറിൽ സിയാദ് കോക്കർ നിർമ്മിച്ച ഈ ചിത്രം കോക്കേഴ്സ് ഫിലിംസ്  ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് രഘുനാഥ് പലേരി ആണ്.

## അഭിനേതാക്കൾ
* മോഹൻലാൽ – വിശാൽ കൃഷ്ണമൂർത്തി
* ജയപ്രദ – ആഞ്ചലീന ഇഗ്നേഷ്യസ്/അലീന
* ജനാർദ്ദനൻ – പ്രിൻസിപ്പാൾ
* മുരളി – ആൽബെർട്ടോ
* ജഗതി ശ്രീകുമാർ – അച്ചൻ
* വിനീത് കുമാർ – നിഖിൽ മഹേശ്വർ
* ജഗദീഷ് – ഇത്താക്ക്
* ശരത് - മനോജ്
* വിജയലക്ഷ്മി - സ്നേഹ
* ലെന
* കിറ്റി - വില്യം ഇഗ്നേഷ്യസ്
## സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് വിദ്യാസാഗർ ആണ്. 
; ഗാനങ്ങൾ 

## അണിയറ പ്രവർത്തകർ
* ഛായാഗ്രഹണം: സന്തോഷ് ഡി. തുണ്ടിയിൽ
* ചിത്രസം‌യോജനം: എൽ. ഭൂമിനാഥൻ
* കല: മുത്തുരാജ്, ഗിരീഷ് മേനോൻ
* ചമയം: സി.വി. സുദേവൻ, സലീം
* വസ്ത്രാലങ്കാരം: എ. സതീശൻ എസ്.ബി., മുരളി
* നൃത്തം: കുമാർ, ശാന്തി
* സംഘട്ടനം: പഴനിരാജ്
* നിശ്ചല ഛായാഗ്രഹണം: എം.കെ. മോഹനൻ
* ഡി.ടി.എസ്. മിക്സിങ്ങ്: എച്ച് ശ്രീധർ

## അവലംബം

## പുറത്തേക്കുള്ള കണ്ണികൾ
* 
* ''ദേവദൂതൻ''  – മലയാളസംഗീതം.ഇൻഫോ
				
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
ദ്രവീകരണം

ഖരാവസ്ഥയിലുള്ള ഒരു വസ്തു ദ്രാവകാവസ്ഥയിലേക്ക് മാറുന്നതിനെ **ദ്രവീകരണം** എന്ന് പറയുന്നു. ചൂടോ മർദ്ദമോ മൂലം ഖരത്തിലെ  തന്മാത്രകൾക്ക് ദ്രവണാങ്കത്തേക്കാൾ കൂടുതൽ താപോർജ്ജം കിട്ടുകയും ആ ഊർജ്ജം ഉപയോഗിച്ച് തന്മാത്രകൾ തമ്മിലുള്ള ബന്ധം മുറിയുകയും ഖരം ദ്രാവകമായി മാറുകയും ചെയ്യുന്നു.
പ്രകാശ് ബാരെ

മലയാള സിനിമാ/നാടക പ്രവർത്തകനാണ്‌ **പ്രകാശ് ബാരെ**. സൂഫി പറഞ്ഞ കഥ എന്ന സിനിമയുടെ നിർമ്മാതാവും പ്രധാനനടനും. ബാംഗളൂർ കേന്ദ്രമായി പ്രവർത്തിക്കുന്നു. സിലിക്കൺ മീഡിയ എന്ന ബാനറിന്റെ ശില്പി. സിലിക്കൺ മീഡിയയുടെ 'ഗോദോയെ കാത്ത്' എന്ന നാടകവും ശ്രദ്ധേയമാണ്‌. ഇന്റർനെറ്റിൽ നിന്നും പാട്ടുകളും സിനിമകളും ഡൗൺലോഡ് ചെയ്യുന്നവരെക്കുറിച്ച് ഐ.പി. വിലാസം തിരിച്ചറിഞ്ഞ് വിവരശേഖരണം നടത്തുന്ന **ഏജന്റ് ജാദു** എന്ന സോഫ്റ്റ്‌വെയർ ഉണ്ടാക്കിയ ജാദു ടെക് സൊല്യൂഷൻസിന്റെ തലവന്മാരിൽ ഒരാളാണ് പ്രകാശ് ബാരെ.

## അഭിനയിച്ച ചലച്ചിത്രങ്ങൾ
*സൂഫി പറഞ്ഞ കഥ
*ജാനകി
*അകം
*അരികെ
*പ്രഭുവിൻറെ മക്കൾ
*ഫ്രൈഡേ
*ഇവൻ മേഘരൂപൻ
*ഇത്ര മാത്രം
*പാപ്പീലിയോ ബുദ്ധ
*കുക്കില്യാർ
*നയന
*ഒരു ഇന്ത്യൻ പ്രണയകഥ
*ഷട്ടർ (മറാത്തി)
*ഒരാൾപ്പൊക്കം
*മഴനീർത്തുള്ളികൾ
*വലിയ ചിറകുള്ള പക്ഷികൾ
*ജലം
*രംഗോളു (കന്നഡ)
*ബ്രൌൺ നേഷൻ (ഇംഗ്ലീഷ് സിറ്റ്കോം)
*ഇവിടെ
*റോക്ക് സ്റ്റാർ 
*ഒസ്യത്ത് 
*ടിയാൻ 
*കാറ്റ് വിതച്ചവർ 
*എന്ന് മമ്മാലി എന്ന ഇന്ത്യാക്കാരൻ 
*ശുക്രദശ (കന്നഡ)

## നിർമ്മിച്ച ചലച്ചിത്രങ്ങൾ
*സൂഫി പറഞ്ഞ കഥ
*ജാനകി
*ഇവൻ മേഘരൂപൻ
*പപ്പീലിയോ ബുദ്ധ
*ഷട്ടർ(മറാത്തി)
*ബ്രൌൺ നേഷൻ (ഇംഗ്ലീഷ് സിറ്റ്കോം)

## അവലംബം


വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രനടന്മാർ
തൻ സോൻ ന്യത് അന്താരാഷ്ട്രവിമാനത്താവളം

വിയറ്റ്നാമിലെ പ്രധാന വിമാനത്താവളമാണ് ഹോ ചി മിൻ നഗരത്തിലെ **തൻ സോൻ ന്യത് അന്താരാഷ്ട്രവിമാനത്താവളം**
## അവലംബം

## പുറത്തേക്കുള്ള കണ്ണികൾ

വർഗ്ഗം:വിയറ്റ്നാമിലെ വിമാനത്താവളങ്ങൾ
ഡോംഗ് ഹോയി വിമാനത്താവളം

വിയറ്റ്നാമിലെ ഡൊംഗ് ഹോയി നഗരത്തിൽ നിന്നും 6 കി.മി വടക്കായി സ്ഥിതി ചെയ്യുന്ന വിമാനത്താവളമാണ്‌ **ഡോംഗ് ഹോയി വിമാനത്താവളം** (**Dong Hoi Airport** ) () . ഈ വിമാനത്താവളം എയർബസ് A321, ( Airbus A321) കൈകാര്യം ചെയ്യാൻ കഴിവുള്ളവയാണ്‌. ഒരു വർഷം ശരാശരി 500,000 യാത്രക്കാരെ കൈകാര്യം ചെയ്യാനും സാധിക്കും. 
ഈ വിമാനത്താവളത്തിന്റെ റൺ‌വേ ആദ്യം പണിതത് 1930 ൽ ഇൻഡൊചിന യുദ്ധകാലത്തായിരുന്നു. ഇതിന്റെ പുനർ‌നവീകരണം 30 ആഗസ്ത് 2004 ൽ തുടങ്ങി 2006 ൽ കഴിയേണ്ടതായിരുന്നു.  പക്ഷേ, ഇതിന്റെ ഔദ്യോഗിക ഉദ്ഘാടനം മേയ് 2008 നായിരുന്നു. മേയ് 18, 2008 ൽ ഈ വിമാനത്താവളം ഔദ്യോഗികമായി പ്രവർത്തനത്തിൽ വന്നു. 

## അവലംബം

## പുറത്തേക്കുള്ള കണ്ണികൾ

* Construction begins on new Quang Binh airport  Viet Nam News, September 1, 2004
* Airport & Ground Support Equipment (AGSE) in Vietnam by Le Son (11/25/2005)

വർഗ്ഗം:വിയറ്റ്നാമിലെ വിമാനത്താവളങ്ങൾ
ഒലിയിക് അമ്ലം

ഗ്ലിസറൈഡ് രൂപത്തിൽ പ്രായേണ എല്ലാ എണ്ണകളിലും കൊഴുപ്പുകളിലും കണ്ടുവരുന്ന പ്രധാനപ്പെട്ട ഒരു അപൂരിത (unsaturated) ഫാറ്റി ആസിഡ് (കൊഴുപ്പംളം) ആണ് **ഒലിയിക് അമ്ലം**.  സമം‌‌രചനാ ഫോർമുല: CH3-(CH2)7 CH-CH-(CH2)7-COOH.  ഒലിവ്‌‌എണ്ണ (80%), ആൽമണ്ഡ് എണ്ണ (77%), കടല എണ്ണ (55%), എള്ളെണ്ണ (50%) എന്നിവ നല്ല ശതമാനം ഒലിയിക് ആസിഡുള്ള എണ്ണകൾക്ക് ഉദാഹരണങ്ങളാണ്.  പ്രകൃതിജന്യമായ ഒരു എണ്ണയുപയോഗിച്ച് ഒലിയിക് ആസിഡിനെ മറ്റുള്ള ആസിഡുകളിൽ നിന്ന് വേർതിരിച്ച് ശുദ്ധമാക്കി എടുക്കുക എന്നതു പ്രയാസമേറിയതെങ്കിലും സാധ്യമാണ്.  ലവണങ്ങളുടെ ക്രിസ്റ്റലീകരണം, വളരെ താഴ്ന്ന താപത്തിൽ (-50oC പോലുള്ളത്) ആസിഡുകളുടെ ക്രിസ്റ്റലീകരണം, ക്രോമറ്റോഗ്രാഫി എന്നീ മാർഗങ്ങൾ ഇതിനുപയോഗിക്കാറുണ്ട്.

## ശുദ്ധമായ ഒലിയിക് ആസിഡ്

ശുദ്ധമായ ഒലിയിക് ആസിഡ്, സാധാരണ താപനിലകളിൽ, നിറം, മണം, സ്വാദ് എന്നിവയില്ലാത്ത ദ്രവപദാർഥമാണ്.  വ്യാപാരികമായ ഒലിയിക് ആസിഡിൽ മറ്റു പല ഫാറ്റി അംളങ്ങളും കലർന്നിരിക്കും.  വായുവിന്റെയും വെളിച്ചത്തിന്റെയും സാന്നിധ്യത്തിൽ ക്രമേണ ഇതിനു മഞ്ഞനിറവും (ചിലപ്പോൾ ചെന്തവിട്ടുനിറവും) കാറിയ മണവും ഉണ്ടാകുന്നു.   ഓക്സിഡേഷൻ മൂലമാണ് ഇതു സംഭവിക്കുന്നത്.  ഒലിയിക് ആസിഡ് വെള്ളത്തിൽ അലേയവും ആൽക്കഹോളിൽ ലേയവുമാണ്.

## രാസപ്രവർത്തനങ്ങൾ

കാർബോക്സിൽ ഗ്രൂപ്പ് ഉള്ളതുകൊണ്ട് ലവണരൂപീകരണം, എസ്റ്റർ രൂപീകരണം മുതലായ പ്രതിപ്രവർത്തനങ്ങളിൽ ഒലിയിക് ആസിഡ് പങ്കെടുക്കുന്നു.  സോഡിയം ഹൈഡ്രോക്സൈഡും ഒലിയിക് ആസിഡും ചേർന്നുള്ള പ്രതിപ്രവർത്തനം കൊണ്ട് സോഡിയം ഒലിയേറ്റ് എന്ന ലവണമുണ്ടാകുന്നു.  എണ്ണകളിൽ നിന്ന് അലക്കുസോപ്പും കുളിസോപ്പും നിർമ്മിക്കുമ്പോൾ ഈ ലവണമാണ് ലഭ്യമാകുന്നത്.

കാർബൺ-കാർബൺ ദ്വി ബന്ധ (double bond) മുള്ളതുകൊണ്ട് ഒലിയിക് ആസിഡിൽ യോഗാത്മക (addition) പ്രതിപ്രവർത്തനങ്ങളും സാധ്യമാണ്.  നിക്കൽ ഉത്പ്രേരകത്തിന്റെ സാന്നിധ്യത്തിൽ ഹൈഡ്രജനുമായി സം‌‌യോജിക്കുമ്പോൾ സ്റ്റിയറിക് ആസിഡ് കിട്ടുന്നു.

CH3-(CH2)7-CH = CH-(CH2)7-COOH+H2 --> CH3-(CH2)16-COOH

ബ്രോമിനുമായിട്ടുള്ള യോഗാത്മക - പ്രതിപ്രവനത്തിൽ നിന്ന് 9, 10 - ഡൈബ്രോമൊ സ്റ്റിയറിക് ആസിഡ് ഉണ്ടാകുന്നു.

CH3-(CH2)7-CH = CH-(CH2)7-COOH+Br2 --> CH3-(CH2)7-CHBr-CHBr-(CH2)7-COOH.

## അവലംബം

## പുറംകണ്ണികൾ
* http://www.chemicalland21.com/arokorhi/industrialchem/organic/OLEIC%20ACID.htm
* http://www.valdezhousing.com/inipol/pages/oleic.htm 
* http://science.kosmix.com/topic/Oleic_acid 

വർഗ്ഗം:ഓർഗാനിക് അമ്ലങ്ങൾ
വർഗ്ഗം:ഫാറ്റി ആസിഡുകൾ
വർഗ്ഗം:കീട പ്രതിരോധികൾ
വർഗ്ഗം:കാർബോക്സിലിക് അ‌മ്ലങ്ങൾ
2010 ഏഷ്യാകപ്പ്

ഇന്ത്യയും ശ്രീലങ്കയും ബംഗ്ലാദേശും പാകിസസ്ഥാനും പങ്കെടുക്കുത്ത പത്താമത്തെ **ഏഷ്യാ കപ്പ് ക്രിക്കറ്റ് 2010** ജൂൺ 15 മുതൽ 24 വരെ ശ്രീലങ്കയിൽ വച്ചു നടന്നു. കലാശക്കളിയിൽ ശ്രീലങ്കയെ 81 റൺസിനു പരാജയപ്പെടുത്തി ഇന്ത്യ അഞ്ചാം തവണ ചാമ്പ്യന്മാരായി.. ഈ ടൂർണ്ണമെന്റിലെ മികച്ച കളിക്കാരനുള്ള പുരസ്കാരം പാകിസ്താൻ നായകൻ ശാഹിദ് അഫ്രീദിക്കാണ് ലഭിച്ചത്. അഫ്രീദി ഈ ടൂർണ്ണമെന്റിൽ മൊത്തം 265 റൺസ് നേടി അദ്ദേഹത്തിന്റെ ശരാശരി 88.33 ആണ്‌.

## ട്രോഫി
ഏഷ്യാ കപ്പിന്റെ ട്രോഫി നിർമ്മിച്ചിരിക്കുന്നതിന്‌ സ്വർണ്ണം, വെള്ളി, ചെമ്പ്, ഓട് തുടങ്ങിയ ലോഹങ്ങൾ ഉപയോഗിച്ചാണ്‌. ഈ ട്രോഫിയുടെ ആശയം ഉറപ്പ്, വിശുദ്ധി, വിനയം, വാശി ഇവയാണ്‌. ഈ നാലു ഗുണങ്ങളും, കപ്പ് നിമ്മിക്കാൻ ഉപയോഗിച്ച നാല്‌ ലോഹങ്ങളും ഇതിൽ പങ്കെടുത്ത നാല്‌ രാജ്യങ്ങളെ പ്രതിനിധാനം ചെയ്യുന്നു. 

## വേദി

2010ലെ ഏഷ്യാകപ്പിലെ എല്ലാ മത്സരങ്ങളും ക്രമീകരിച്ചിരിക്കുന്നത് ദംബുള്ളയിലെ രൺഗിരി അന്താരാഷ്ട്ര ക്രിക്കറ്റ് സ്റ്റേഡിയത്തിലാണ്‌. ആദ്യം മത്സരങ്ങൾ ക്രമീകരിച്ചിരുന്നത് ആർ. പ്രേമദാസ സ്റ്റേഡിയത്തിലായിരുന്നു. എന്നാൽ 2011 ലെ ലോകകപ്പിന്റെ ഒരുക്കങ്ങളെ തുടർന്ന് വേദി ദംബുള്ളയിലേക്ക് മാറ്റുകയായയിരുന്നു. എല്ലാ മത്സരങ്ങളും പകലും രാത്രിയുമായാണ്‌ നടന്നത്. 
രൺഗിരി അന്താരാഷ്ട്ര ക്രിക്കറ്റ് സ്റ്റേഡിയത്തിന്‌ 16,800 പേരേ ഉൾക്കൊള്ളാനുള്ള കഴിവുണ്ട്. ഈ സ്റ്റേഡിയം 60 ഏക്കറിലായണ്‌ (240000 മി2) വ്യാപിച്ചു കിടക്കുന്നത്. വെറും 167 ദിവസങ്ങൾ കൊണ്ടാണ്‌ ഈ സ്റ്റേഡിയത്തിന്റെ നിർമ്മാണം പൂർത്തിയാക്കിയത്.

## കളി സംഘം

## മത്സര ക്രമം
### ഗ്രൂപ്പ് ഘട്ടം
പങ്കെടുക്കുന്ന നാല്‌ ടീമുകളെയും ഒറ്റ ഒരു ഗ്രൂപ്പിലാണ്‌ ഉൾപ്പെടുത്തിയിരിക്കുന്നത്. ഗ്രൂപ്പ് ഘട്ടത്തിൽ എല്ലാ ടീമുകളും തമ്മിൽ ഒരോ കളികൾ വീതം കളിയ്ക്കും. വിജയിക്കുന്ന ടീമിന്‌ 4 പോയിന്റും, സമനില/ടൈ ആവുകയാണെങ്കിൽ ഓരോ പോയിന്റും ലഭിക്കും. ഗ്രൂപ്പിലെ ആദ്യ രണ്ട് സ്ഥാനക്കാർ ഫൈനലിൽ ഏറ്റു മുട്ടും.
#### പട്ടിക

ഉറവിടം

#### മത്സരഫലങ്ങൾ
*സമയങ്ങൾ എല്ലാംപ്രാദേശിക സമയമാണ്‌ ([[UTC+05:30]])*

----

----

----

----

----

### ഫൈനൽ

## സംപ്രേഷണ വിവരങ്ങൾ
### ടെലിവിഷൻ
* നിയോ ക്രിക്കറ്റ് : ഇന്ത്യ, ഹോങ്കോങ്, തായ്‌വാൻ, കൊറിയ, ബംഗ്ലാദേശ്, ശ്രീലങ്ക
* ദൂരദർശൻ : ഇന്ത്യ (ഇന്ത്യയുടെ കളികളും ഫൈനലും)
* പെഹല ടിവി : മദ്ധ്യേഷ്യ
* സൂപ്പർ സ്പോർട്സ് : ദക്ഷിണാഫ്രിക്ക, സിംബാബ്‌വെ, കെനിയ
* സെറ്റെന്റ സ്പോർട്സ് : ഓസ്ട്രേലിയ
* സ്റ്റാർഹബ്ബ് : സിംഗപ്പൂർ
* ആസ്ട്രോ : മലേഷ്യ
* ഡിഷ് നെറ്റ്വർക്ക് : യു.എസ്.എ 
* ഇ എസ് പി എൻ 64664 : യു.എസ്.എ
* ജിയോ സൂപ്പർ : പാകിസ്താൻ
### ഇന്റർനെറ്റ്
* ഇ. എസ്. പി. എൻ. 3 : യു.എസ്.എ.

## അവലംബം

## പുറത്തേക്കുള്ള കണ്ണികൾ
*2010 ഏഷ്യാ കപ്പ്  മത്സരക്രമം, ടീം വിവരം.. 
*2010 ഏഷ്യാ കപ്പ് ലൈവ് സ്കോർ 
*2010 ഏഷ്യാ കപ്പ്  മത്സരക്രമം 

വർഗ്ഗം:ഏഷ്യാകപ്പ് ക്രിക്കറ്റ്
രാമന്തളി ഗ്രാമപഞ്ചായത്ത്

കണ്ണൂർ ജില്ലയിലെ പയ്യന്നൂർ ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **രാമന്തളി ഗ്രാമപഞ്ചായത്ത്**. രാമന്തളി വില്ലേജുപരിധിയിലുൾപ്പെടുന്ന രാമന്തളി ഗ്രാമപഞ്ചായത്തിനു 29.99 ചതുരശ്ര കിലോമീറ്റർ വിസ്തീർണ്ണമുണ്ട്. 15 വാർഡുകളുള്ള ഈ പഞ്ചായത്തിന്റെ അതിരുകൾ വടക്കുഭാഗത്ത് കവ്വായി പുഴയും, പയ്യന്നൂർ മുനിസിപ്പാലിറ്റിയും, കിഴക്കുഭാഗത്ത് പുതിയ പുഴയും, പയ്യന്നൂർ മുനിസിപ്പാലിറ്റിയും, കുഞ്ഞിമംഗലം, ചെറുതാഴം, മാടായി പഞ്ചായത്തുകളും, തെക്കും, പടിഞ്ഞാറും ഭാഗങ്ങളിൽ അറബിക്കടലുമാണ്.

1935-1936 കാലത്താണ് രാമന്തളി പഞ്ചായത്ത് രൂപംകൊണ്ടത്. ഉത്തര മലബാറിലെ ദേശീയ പ്രസ്ഥാന നേതാക്കളിലൊരാളായിരുന്ന സി.എച്ച്.ഗോവിന്ദനായിരുന്നു രാമന്തളി പഞ്ചായത്തിന്റെ ആദ്യപ്രസിഡന്റ്. ഏഴിമല രാമന്തളി പഞ്ചായത്തിലാണ്‌ സ്ഥിതി ചെയ്യുന്നത്. 
## വാർഡുകൾ
#വടക്കുമ്പാട് നോർത്ത്  	 
#വടക്കുമ്പാട് ഈസ്റ്റ്‌ 	
#കൊവ്വപ്പുറം കിഴക്കേ 	 
#കുന്നതെരു രാമന്തളി 	
#കല്ലെന്റികടവ് 
#കാരന്താട്‌ 	
#ഏഴിമല 	 
#കുന്നരു സെൻട്രൽ 	 
#പാലക്കോട് സെൻട്രൽ 	
#വലിയ കടപ്പുറം 	
#എട്ടികുളം ബീച് 	
#എട്ടികുളം മോട്ടകുന്നു 	
#രാമന്തളി സെൻട്രൽ 	 
#രാമന്തളി വെസ്റ്റ് 	
#കൊവപുറം പടിഞ്ഞാറ്

## ഇതുകൂടി കാണുക
* രാമന്തളി

## പുറത്തേക്കുള്ള കണ്ണികൾ
*രാമന്തളി ഗ്രാമപഞ്ചായത്ത് 

## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
മർത്തശ്മൂനി

മക്കബായരുടെ രണ്ടാം പുസ്തകം ഏഴാം അദ്ധ്യായത്തിൽ പരാമർശിക്കപ്പെടുന്ന ഒരു യഹൂദ രക്തസാക്ഷിയാണ് **മർത്തശ്മൂനി** (Morth Shmooni) അഥവാ **വിശുദ്ധ ശ്മൂനി** (Saint Shmooni) . ഈ പുസ്തകത്തിൽ അവർക്ക് പ്രത്യേകമായി എന്തെങ്കിലും പേരു നൽകിയിട്ടില്ലെങ്കിലും വിവിധ പാരമ്പര്യങ്ങൾ പ്രകാരം ഹന്ന, മിറിയം, സലോമോനിയ, ശ്മൂനി എന്നെല്ലാം അറിയപ്പെടുന്നുണ്ട്. പല ക്രിസ്തീയ സഭകളും ഇവരെ വിശുദ്ധയായി വണങ്ങുന്നു.

## മക്കബായരുടെ പുസ്തകത്തിലെ വിവരണം
മക്കബായ വിപ്ലവത്തിനു തൊട്ടു മുൻപായി, ചക്രവർത്തിയായിരുന്ന അന്ത്യോക്കസ് IV എപ്പിഫനസ് ഒരു അമ്മയെയും അവരുടെ ഏഴു മക്കളെയും ബന്ധനസ്ഥരാക്കിയ ശേഷം യഹൂദർക്ക് നിഷിദ്ധമായിരുന്ന പന്നിമാസം ഭക്ഷിക്കുവാൻ നിർബന്ധിച്ചു. അതിനു തയ്യാറാവാതിരുന്ന അവരെ പീഡനങ്ങൾ ഏൽപ്പിക്കുകയും മക്കളെ ഒരോരുത്തരെയും മുതിർന്നവനെ മുതൽ ഏറ്റവും ഇളയവനെ വരെ മൃഗീയമായ രീതികളിൽ കൊല ചെയ്യുകയും ചെയ്തു. മരണത്തിന് മുൻപായി തങ്ങളുടെ വിശ്വാസം ആവർത്തിച്ച് പ്രഖ്യാപിക്കുന്ന സഹോദരങ്ങളുടെ ചെറുപ്രസംഗങ്ങളും ഈ അദ്ധ്യായത്തിലുണ്ട്. 'പുത്രന്മാർക്കു ശേഷം അവസാനം മാതാവും മരിച്ചു' എന്ന് ഗ്രന്ഥകാരൻ പ്രസ്താവിക്കുന്നുണ്ടെങ്കിലും എപ്രകാരമായിരുന്നു മാതാവിന്റെ അന്ത്യം എന്ന് വ്യക്തമാക്കിയിട്ടില്ല.
## പാരമ്പര്യ വിശ്വാസങ്ങൾ

ചില പാരമ്പര്യങ്ങൾ പ്രകാരം ഇറാക്കിലെ മൂസലിനടുത്തുള്ള കരക്കേശ് ഗ്രാമത്തിൽ ഇവർ ജീവിച്ചിരുന്നതായി വിശ്വസിക്കപ്പെടുന്നു. പൗരസ്ത്യ ഓർത്തഡോക്സ് പാരമ്പര്യ പ്രകാരം മർത്തശ്മൂനിയുടെ മക്കളുടെ പേരുകൾ അബിം, അന്റോണിയസ്, ഗറിയാസ്, എലെയാസർ, യൂസേബോനസ്, അലിമസ്, മാർസിലസ് എന്നിങ്ങനെയാണ്.
## ദേവാലയങ്ങൾ
മർത്തശ്മൂനിയും മക്കളുടെയും ജന്മദേശമായി കരുതപ്പെടുന്ന ഇറാക്കിലെ കരക്കേശിൽ സ്ഥാപിക്കപ്പെട്ടിരിക്കുന്ന ക്രൈസ്തവദേവാലയം വളരെ പ്രശസ്തമാണ്. മർത്തശ്മൂനിയുടെ നാമത്തിലുള്ള പള്ളികൾ പൊതുവേ മർത്തശ്മൂനിയമ്മയുടെയും ഏഴു മക്കളുടെയും അവരുടെ ആത്മീയഗുരുവായിരുന്ന മാർ എലെയാസറിന്റെയും മദ്ധ്യസ്ഥതയിലുള്ളവയാണ്. കേരളത്തിലും ഈ വിശുദ്ധയുടെ നാമധേയത്തിലുള്ള പള്ളികളുണ്ട്. പേരൂർ മർത്തശ്മൂനി യാക്കോബായ പള്ളി, പെരിങ്ങനാട് മർത്തശ്മൂനി ഓർത്തഡോക്സ് വലിയ പള്ളി തുടങ്ങിയവ ഇവരുടെ നാമത്തിലുള്ള പ്രമുഖ ദേവാലയങ്ങളാണ്.
## അവലംബം
പെരിങ്ങോം-വയക്കര ഗ്രാമപഞ്ചായത്ത്

കണ്ണൂർ ജില്ലയിലെ പയ്യന്നൂർ ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **പെരിങ്ങോം-വയക്കര ഗ്രാമപഞ്ചായത്ത്**.  പെരിന്തിട്ട, പെരിങ്ങോം, വയക്കര, പുളിങ്ങോം, തിരുമേനി എന്നീ വില്ലേജുകൾ ഈ ഗ്രാമപഞ്ചായത്തിൽ ഉൾപ്പെടുന്നു. 76.98 ചതുരശ്ര കിലോമീറ്റർ വിസ്തീർണ്ണമുള്ള പഞ്ചായത്തിന്റെ അതിരുകൾ കിഴക്ക് ചെറുപുഴ, ആലക്കോട് പഞ്ചായത്തുകൾ, പടിഞ്ഞാറ് കാങ്കോൽ-ആലപ്പടമ്പ്, എരമം-കുറ്റൂർ പഞ്ചായത്തുകൾ, തെക്ക് എരമം-കുറ്റൂർ പഞ്ചായത്ത്, വടക്ക് ചെറുപുഴ പഞ്ചായത്ത്, കാസർഗോഡ് ജില്ല എന്നിവയാണ്.

## വാർഡുകൾ
#വള്ളിപ്പിലാവ്  	 
#പാടിയോട്ടുചാൽ 	
#പാടിയോട്ടുചാൽ സൌത്ത് 	
#തട്ടുംമേൽ 	
#കടുകാരം 	 
#ഞെക്ളി 	 
#പെടേന 	 
#പെരിങ്ങോം സൌത്ത് 	 
#കാഞ്ഞിരപോയിൽ 	 
#പെരിന്തട്ട നോർത്ത് 	
#പെരിന്തട്ട സൌത്ത് 	
#തവിടിശ്ശേരി 	 
#അരവഞ്ചാൽ 	
#പെരിങ്ങോം വെസ്റ്റ് 	 
#പെരിങ്ങോം നോർത്ത് 	 
#വയക്കര

## പുറമെ നിന്നുള്ള കണ്ണികൾ
* പെരിങ്ങോം വയക്കര ഗ്രാമപഞ്ചായത്ത് 
## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കാരാളർ

കേരളത്തിൽ ദേശവാഴിയുടെയും, ബ്രാഹ്മണരുടെയും, ക്ഷേത്രങ്ങളുടെയും ഭൂമിയിലെ പാട്ടക്കാരെയാണ്‌ കാരാളർ എന്ന്‌ വിളിക്കുന്നത്‌.

ഉൗരാള സമിതിയിൽ നിന്ന് ക്ഷേത്രം വക വസ്തുക്കൾ പാട്ടത്തിനെടുത്ത് കൃഷി ചെയ്യുന്നവരാണ് കാരാള‌‌ർ അവരുടെ അവകാശങ്ങൾക്ക് കാരാൺമാവകാശം എന്നു പറയും. കൃഷി ചെയ്തു കിട്ടുന്ന ആദായത്തിൻറെ നിശ്ചിതവിഹിതം ക്ഷേത്രത്തിലേക്കു മേലൊടി യായി അടയ്ക്കണം ഇതിൽ വീഴ്ച വരുത്തുന്നവർ ശിക്ഷാർഹരാണ്. അങ്ങനെയുള്ളവരിൽ നിന്നും കാരാണ്മവസ്തു തിരിച്ചെടുക്കാൻ ഊരാളസമിതിക്കവകാശമുണ്ട്.

അവലംബം
*കേരള സർക്കാർ 2004 ൽ പുറത്തിറക്കിയ പത്താംതരം സാമൂഹ്യശാസ്‌ത്രം ഒന്നിലെ എട്ടാം അധ്യായമായ മധ്യകാല കേരളം എന്ന പാഠഭാഗത്തിൽ നിന്ന്‌